5.pielikums
Atklāta konkursa „Būvprojekta izstrāde, autoruzraudzība un būvdarbi VSAC “Latgale” filiālē
“Kalkūni””
Nr. ŠN 2026/24 nolikumam

Mākslīgā intelekta ģenerētais saturs var būt nepareizs.]

LĪGUMS Nr.
(projekts)
[bookmark: _Hlk222749274]
[bookmark: _Hlk221020808]“Būvprojekta izstrāde, autoruzraudzība un būvdarbi VSAC “Latgale” filiālē “Kalkūni””
Iepirkuma identifikācijas Nr. ŠN 2026/24

Rīgā, 		Dokumenta datums ir pēdējā pievienotā 
[bookmark: _Toc85450896]droša elektroniskā paraksta laika zīmoga datums

VSAC “Latgale”, reģistrācijas Nr. ______ (turpmāk – Pasūtītājs), kuru saskaņā ar statūtiem pārstāv _____, no vienas puses, un
________________, kuras vārdā saskaņā ar ________ rīkojas _________(amats) ______________ (vārds uzvārds), (turpmāk – Izpildītājs) no otras puses, (katra atsevišķi vai abas kopā turpmāk – Puse vai Puses),
pamatojoties uz atklātā konkursa “Būvprojekta izstrāde, autoruzraudzība un būvdarbi VSAC “Latgale” filiālē “Kalkūni” (iepirkuma identifikācijas Nr. ŠN 2026/24) dokumentu prasībām, Izpildītāja piedāvājumu un iepirkuma komisijas ___.___.2026. pieņemto lēmumu par līguma slēgšanas tiesību piešķiršanu (turpmāk – Iepirkums), kā arī ņemot vērā Eiropas Savienības kohēzijas politikas programmas 2021. – 2027. gadam 2.1.1. Energoefektivitātes veicināšana un siltumnīcefekta gāzu emisiju samazināšana 2.1.1.4. Energoefektivitātes paaugstināšanas valsts ēkās’’ projektu iesniegumu atlases kārtas projektu Nr.  ____________     , noslēdz šo līgumu (turpmāk – Līgums):

1. DEFINĪCIJAS
1.1. Līgums – Starp Pasūtītāju un Izpildītāju noslēgts Līgums par būvprojekta izstrādi, autoruzraudzību un būvdarbiem.
1.2. Pasūtītājs – Pasūtītājs Iepirkuma un Publisko iepirkumu likuma izpratnē.
1.3. Izpildītājs - būvprojekta izstrādātājs, autoruzraugs un būvdarbu veicējs.
1.4. [bookmark: _Hlk222486366]Būvprojekts -  būvniecības ieceres dokumentācijas izstrāde (informācijas kopums, kas satur grafisko, tekstuālo un citu informāciju par būvniecības ieceri, tai skaitā par būves vai tās piederumu raksturlielumiem), Objekta tehniskās apsekošanas veikšana un atzinuma izstrāde, un saskaņošana ar inženiertīklu īpašniekiem vai tiesiskajiem vadītājiem, zemes īpašniekiem, kā arī valsts un pašvaldības iestādēs, akcepta saņemšana, atzīme par Būvprojekta akceptu saņemšana un projektēšanas darbu pieņemšanas nodošanas akta parakstīšana.  
1.5. Autoruzraudzība - kontrole, ko Būvprojekta izstrādātājs veic pēc projektēšanas darbu pabeigšanas līdz būves nodošanai ekspluatācijā, lai nodrošinātu būves realizāciju atbilstoši Būvprojektam;
1.6. Būvdarbi - atzīmes par būvdarbu uzsākšanas nosacījumu izpildi saņemšana, visi nepieciešamie būvdarbi projekta mērķa sasniegšanai un kvalitatīvai īstenošanai, izpilddokumentācijas un citas dokumentācijas sagatavošana. Testēšanas un pārbaudes darbi atbilstoši tehniskajā specifikācijā norādītajam.  Apliecinājuma par objekta gatavību ekspluatācijai iesniegšana un akta par objekta gatavību ekspluatācijai saņemšana. Objekta nodošana Pasūtītājam (pieņemšanas – nodošanas akta parakstīšana).
1.7. Objekts –______________________________________________________ kur jānodrošina Būvprojekta izstrāde, Autoruzraudzība un saskaņotās būvniecības ieceres risinājumu realizācija – Būvdarbi. 
1.8. Trūkumi – ikviens Darbu kvalitātes trūkums, kas radies projektēšanas, Būvdarbu vai garantijas termiņa laikā un saskaņā ar normatīviem aktiem būvniecības jomā vai atbilstoši Līguma noteikumiem ir Izpildītāja atbildība; ikviens Būvdarbu rezultātā radies būves vai būves daļas trūkums (t.sk., ja trūkums radies neatbilstoša (nekvalitatīva) Būvprojekta dēļ); neatbilstības spēkā esošajos normatīvajos aktos noteiktajām prasībām (arī neatbilstība Eiropas Savienības normatīvos noteiktajām kvalitātes prasībām, kas saistošas Latvijas Republikā) vai citām Līguma un tā pielikumos noteiktajām prasībām, tajā skaitā nepilnības Būvprojektā, kā rezultātā ir aizkavēti vai ierobežoti Būvdarbi Objektā, vai pilnvērtīga Objekta ekspluatācija tā paredzētajai funkcijai, kā arī kompetentu institūciju norādītās neprecizitātes un/ vai defekti un citi trūkumi, kas radušies Izpildītāja, tā darbinieku vai apakšuzņēmēju rīcības dēļ. Akts par trūkumiem attiecas, t.sk. par tiem, kas konstatēti pēc attiecīgo Būvdarbu pieņemšanas vai garantijas termiņa laikā, kā arī izpildes vai Objekta nodošanas un pieņemšanas aktā neatbilstoši norādītiem apjomiem vai izmaksām.
1.9. Līgumcena – Līgumcena ietver visus Izpildītāja izdevumus, kas tam rodas saistībā ar Līguma izpildi, darbaspēka izmaksas, transporta izmaksas, darbu organizācijas izmaksas un visus piemērojamos nodokļus (izņemot pievienotās vērtības nodokli), garantiju izmaksas, izdevumus, kas saistīti ar visu nepieciešamo dokumentu sagatavošanu, nepieciešamo atļauju un saskaņojumu saņemšanu un citas izmaksas, kuras saistītas ar līgumsaistību izpildi, kas Izpildītājam ir jāmaksā saskaņā ar spēkā esošajiem normatīvajiem aktiem. Līgumcena ir noteikta par pilnīgu darbu izpildi atbilstoši Līguma noteikumiem un tiek grozīta tikai atbilstoši Līgumā paredzētajam.
1.10. Darbi - Būvprojekta izstrāde, Autoruzraudzība un Būvdarbi.

2. LĪGUMA PRIEKŠMETS
2.1. Pasūtītājs uzdod un Izpildītājs ar saviem spēkiem, resursiem un līdzekļiem apņemas Būvprojekta izstrādi (turpmāk – Projektēšanas darbi), Autoruzraudzību un veikt Būvdarbus (turpmāk visi kopā – Darbi) ēkām ___________________, kadastra apzīmējums _________________, saskaņā ar Līgumu, tā pielikumiem un spēkā esošajiem normatīvajiem aktiem.
2.2. Kopējais Darbu izpildes termiņš saskaņā ar Tehnisko specifikāciju līdz ____________________. 
2.3. Atzīmes par Būvprojekta akceptu saņemšana (*.e-doc), kā arī pilnībā izstrādāts, atbilstoši noformēts un Būvniecības Informācijas sistēmā (BIS) reģistrēts un apstiprināts Būvprojekts jāiesniedz Pasūtītājam USB zibatmiņā (vai līdzīgā elektronisko datu nesējā) vai elektroniskā formātā (piemēram, tiešsaistes platforma) *.pdf un *.dwg formātos trīs darba dienu laikā pēc atzīmes par Būvprojekta akcepta saņemšanas. 
2.4. Izpildītājs uzņemas risku par visiem darbiem, kas nepieciešami Līguma izpildei, piemēram, par konstatēto nepilnību vai kļūdu novēršanu, labošanu, par piedāvāto iekārtu, būvizstrādājumu, materiālu atbilstību prasībām, par citiem darbiem un to izmaksām, kas izriet no Līguma objekta apraksta arī tad, ja tās nav tieši norādītas Līgumā vai būvniecības dokumentācijā, bet ir nepieciešamas Līguma pilnīgai izpildei Iepirkumā paredzētajā apjomā, kvalitātē un termiņā. Šādu neparedzēto darbu dēļ Līgumcena netiek grozīta.

3. LĪGUMCENA UN NORĒĶINU KĀRTĪBA
3.1. Atbilstoši Izpildītāja Finanšu piedāvājumam par kvalitatīvu un pilnīgu Līgumā noteikto Darbu veikšanu, kopējā Līgumcena ir ______________ EUR (________ euro un 0 centi) bez pievienotās vērtības nodokļa (turpmāk – PVN). Līgumcena sevī ietver:
3.1.1. [bookmark: _Ref207283432]Būvprojekta izstrāde ____________ EUR (__________________ euro un 0 centi) bez PVN;
3.1.2. [bookmark: _Ref207283442]Autoruzraudzības veikšana ____________ EUR (__________________ euro un 0 centi) bez PVN;
3.1.3. [bookmark: _Ref207283450]Būvdarbu veikšanu _____________ EUR (_______________ euro un 0 centi) bez PVN.
3.2. Pievienotās vērtības nodokli ( turpmāk – PVN) Pasūtītājs valsts budžetā maksā PVN normatīvajos aktos noteiktajā kārtībā un apmērā.
3.3. Līgumcenā par Būvprojekta izstrādi ir iekļautas izmaksas par atbildīgo institūciju tehniskajiem noteikumiem, saskaņojumiem, atzinumiem, kas jāiegūst Izpildītājam, u.c. izmaksas Projektēšanas darbu pilnvērtīgai un kvalitatīvai izpildei. 
3.4. Līgumcenā par Autoruzraudzību ir iekļautas visas izmaksas par Iepirkumā paredzēto autoruzraudzības pakalpojuma izpildi atbilstoši Līguma noteikumiem un tā pielikumiem.
3.5. Līgumcenā par Būvdarbiem ir iekļautas visas izmaksas par Iepirkumā paredzēto Būvdarbu izpildi atbilstoši Līguma noteikumiem un tā pielikumiem. 
3.6. Norēķinu kārtība par Būvprojekta izstrādi:
3.6.1. Pasūtītājs maksā Izpildītājam Līgumā 3.1.1. apakšpunktā norādīto summu 30 (trīsdesmit) dienu laikā par 2.3. punktā noteiktā Būvprojekta izstrādi un abpusēji parakstīta Būvprojekta izstrādes dokumentācijas pieņemšanas un nodošanas akta (turpmāk – Akts Nr. 1.) un Izpildītāja iesniegta rēķina saņemšanas. 
3.7. Norēķinu kārtība par autoruzraudzību:
3.7.1. Līguma 3.1.2. apakšpunktā noteiktā Līgumcenas daļa par autoruzraudzību tiek veikta pa daļām, vienu reizi mēnesī, proporcionāli izpildītajam autoruzraudzības darbu apjomam, par ko Puses paraksta Izpildītāja sagatavotu ikmēneša autoruzraudzības darbu nodošanas – pieņemšanas aktu. Minētā ikmēneša autoruzraudzības maksa tiek noteikta proporcionāli attiecīgajā mēnesī veiktajam autoruzraudzības apjomam attiecībā pret kopējo autoruzraudzības apjomu naudas izteiksmē. Autoruzraudzības apjoma proporcija attiecīgajam mēnesim tiek aprēķināta vadoties no attiecīgajā mēnesī izpildīto būvdarbu procentuālā apjoma attiecībā pret kopējo būvdarbu apjomu.
3.7.2. Saņemot no Izpildītāja ikmēneša autoruzraudzības darbu nodošanas – pieņemšanas aktu, Pasūtītājs to 10 (desmit) darbdienu laikā izvērtē un pieņem to, parakstot autoruzraudzības darbu nodošanas – pieņemšanas aktu, vai, ja Autoruzraudzība netiek veikta, vai veikta nekvalitatīvi vai neatbilst šā Līguma vai normatīvo aktu prasībām, iesniedz Izpildītājam rakstisku pretenziju, kurā norāda uz trūkumiem. Izpildītājam ir pienākums Pasūtītāja pretenzijā norādītajā termiņā novērst norādītos trūkumus un atkārtoti iesniegt Pasūtītājam saskaņošanai ikmēneša autoruzraudzības darbu nodošanas – pieņemšanas aktu.
3.7.3. Pasūtītājs maksā Izpildītājam par mēnesī faktiski izpildīto autoruzraudzību 10 (desmit) darbdienu laikā pēc ikmēneša autoruzraudzības darbu nodošanas – pieņemšanas akta parakstīšanas, pamatojoties uz Izpildītāja sagatavotu un Pasūtītājam iesniegtu rēķinu, kas noformēts atbilstoši šī Līguma noteikumiem.
3.8.  Norēķinu kārtība par Būvdarbiem:
3.8.1. Pasūtītājs maksā Izpildītājam par iepriekšējā mēnesī faktiski izpildītajiem un Pasūtītāja pieņemtajiem Būvdarbiem – 10 (desmit) darba dienu laikā no ikmēneša Būvdarbu iesniegtās izpildes (Forma 2 un Forma 3) abpusējas parakstīšanas un atbilstoša Izpildītāja rēķina saņemšanas brīža;
3.8.2. Par pilnībā izpildītajiem Būvdarbiem, atbilstoši tehniskajā specifikācijā noteiktajam, Pasūtītājs maksā Izpildītājam 30 (trīsdesmit) dienu laikā pēc pieņemšanas un nodošanas akta (turpmāk – Akts Nr. 2) un atbilstoša Izpildītāja rēķina saņemšanas brīža. Rēķinam pievieno garantijas saistību nodrošinājumu, ja garantijas nodrošinājums nav 3.8.3. punktā minētais samaksas ieturējums.
3.8.3. [bookmark: _Ref220052404]Pasūtītājs ietur garantijas ieturējumu 5 % (pieci procenti) apmērā no 3.1.3. punktā norādītās Būvdarbu summas (bez PVN), kas tiek ieturēta no katra norēķina (ja Izpildītājs ir izvēlējies šādu garantijas saistību nodrošinājuma veidu saskaņā ar 14.3.1. punktu). Ieturētā summa tiek atmaksāta saskaņā ar 12.5. punktu.  
3.8.4. Visi maksājumi tiek veikti ar pārskaitījumu uz Izpildītāja norēķinu kontu. Par samaksas brīdi ir uzskatāma diena, kad Pasūtītājs ir devis norādījumu kredītiestādei, kurā atrodas Pasūtītāja norēķinu konts, pārskaitīt uz Izpildītāja norēķinu kontu rēķinā norādīto summu.
3.8.5. Ja līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 (desmit) darba dienu laikā no dienas, kad Puses ir parakstījušas aktu par faktiski izpildītajiem Būvdarbiem, ja Izpildītājs ir iesniedzis Līguma noteikumiem atbilstošu rēķinu. Rēķinam pievieno garantijas saistību nodrošinājumu par faktiski izpildītiem un Pasūtītāja pieņemtajiem Būvdarbiem, ja garantijas nodrošinājums nav 3.8.3. punktā minētais samaksas ieturējums. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā, to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Pusēm nav domstarpību. Puses strīdu risina šī Līguma noteiktajā kārtībā.
3.9. Izpildītājs rēķinu noformē kā strukturētu elektronisko rēķinu (e-rēķinu, xml formāta datni) un nosūta uz Pasūtītāja e-adresi: _PRIVATE@50003000771. Sagatavojot rēķinu, papildus obligāti iekļaujamajiem datiem, iekļauj Līguma datumu, numuru, objekta nosaukumu, Līgumā minētā projekta numuru un nosaukumu, norēķinu rekvizītus. Līgumā minētā projekta numuru un nosaukumu lieto arī pārējos dokumentos (piemēram, oficiālajā sarakstē, darbu izpildes aktos, defektu aktos, nodošanas – pieņemšanas aktos, kā arī citos savstarpēji parakstāmos un saistību izpildes dokumentos).

4. LĪGUMA IZPILDES TERMIŅI BŪVPROJEKTA IZSTRĀDEI 
4.1. Izpildītājs apņemas izpildīt Būvniecības ieceres dokumentācijas izstrādi Tehniskajā specifikācijā norādītajā termiņā. Līgumā minētā Būvprojekta izstrādes izpildi apliecina abpusēji parakstīts Akts Nr. 1. 
4.2. [bookmark: _Ref207287775]Līguma Tehniskajā specifikācijā minētais Būvprojekta izstrādes termiņš var tikt pagarināts jebkurā no šādiem gadījumiem:
4.2.1. netiek ievērots normatīvajos aktos noteiktais termiņš valsts vai pašvaldību institūciju vai kapitālsabiedrību atbildes/ saskaņojuma sniegšanai, par laika periodu, - par kādu tiek pārsniegts normatīvajos aktos noteiktais termiņš atbildes/ saskaņojuma sniegšanai;
4.2.2. Līgumā paredzēto saistību izpilde tiek aizkavēta Pasūtītāja rīcības dēļ, - par laika periodu, par kādu tiek aizkavēta Līgumā paredzēto saistību izpilde; 
4.2.3. Līgumā paredzēto saistību izpilde tiek aizkavēta trešo personu rīcības dēļ, - par laika periodu, par kādu tiek aizkavēta Līgumā paredzēto saistību izpilde. 
4.3. Gadījumā, ja 4.2. punktā minētais termiņš tiek pagarināts, par attiecīgu periodu var tikt pagarināts arī kopējais līguma izpildes termiņš.
4.4. Pasūtītājam ir tiesības apturēt Līguma izpildi jebkurā brīdī, ja tam ir pamatots iemesls. 

5. LĪGUMA IZPILDES TERMIŅI  BŪVDARBIEM
5.1. Izpildītājs 15 (piecpadsmit) darba dienu laikā pēc Projektēšanas darbu pieņemšanas un Akta Nr. 1 abpusējas parakstīšanas iesniedz būvvaldē visus būvdarbu uzsākšanai nepieciešamos dokumentus (ar nosacījumu, ja pirms tam no Pasūtītāja ir savlaicīgi saņemti ar būvuzraugu saistītie un nepieciešamie dokumenti/ saskaņojumi, ko paredz Latvijas Republikā spēkā esošie tiesību akti), saņem atzīmi par būvdarbu uzsākšanas nosacījumu izpildi un informē par to Pasūtītāju.
5.2. Izpildītājs 15 (piecpadsmit) darba dienu laikā pēc Projektēšanas darbu pieņemšanas un Akta Nr. 1 abpusējas parakstīšanas iesniedz Pasūtītājam ar būvuzraugu un Būvprojekta izstrādātāju saskaņotu būvdarbu veikšanas projektu.
5.3. Atbilstoši 14.1. punktam jānodrošina nepieciešamie apdrošināšanai dokumenti, kuri jāiesniedz Pasūtītājam pirms būvdarbu uzsākšanas.
5.4. Izpildītājs pirms Būvdarbu uzsākšanas Objektā kopā ar Pasūtītāja pārstāvjiem apseko Objektu un pēc tā apsekošanas paraksta Objekta vietas nodošanas aktu Būvdarbiem. Apsekošanas laiku un datumu Izpildītājs saskaņo atsevišķi ar Pasūtītāju.
5.5. Līguma Tehniskajā specifikācijā minētais Būvdarbu un Autoruzraudzības izpildes termiņš var tikt pagarināts jebkurā no šādiem gadījumiem:
ja puses ir vienojušās par nepieciešamību veikt papildu vai neparedzētos būvdarbus, kuri ir būtiski un nepieciešami līguma izpildei, izņemot gadījumus, kad šajā apakšpunktā minētos būvdarbus ir iespējams veikt vienlaikus ar būvdarbu izpildes grafikā paredzētajiem būvdarbiem;
ja valsts vai pašvaldības institūcijas vai amatpersonas pieņem administratīvo aktu, kas ir saistošs, izpildot būvdarbus, un šāds akts kavē būvdarbu izpildes termiņu vai starptermiņu ievērošanu, un šāda akta izdošanas pamatā nav Izpildītāja darbība vai bezdarbība;
ja tiek pārsniegts valsts vai pašvaldību institūcijai, vai kapitālsabiedrībai normatīvajos aktos noteiktais termiņš atbildes vai saskaņojuma sniegšanai, kas nepieciešams Būvdarbu izpildei, un bez attiecīgās atbildes vai saskaņojuma  saņemšanas nav iespējama līgumā noteikto saistību izpilde;
ja izpildes termiņa pagarināšanas nepieciešamība ir radusies no Pasūtītāja atkarīgu apstākļu dēļ, kā arī ja līguma izpildes kavējums ir radies saistībā ar cita līguma (kuru Pasūtītājs noslēdzis ar citu piegādātāju) izpildes kavējumu vai pārkāpumu;
ir pārtraukta vai kavēta pasūtītāja īstenota Eiropas Reģionālās attīstības fonda finansēta projekta ieviešana, kura ietvaros noslēgts līgums;
ir pārtraukta vai kavēta citas iestādes īstenota ārvalstu finanšu instrumenta finansēta projekta ieviešana, un tas ir saistīts ar līguma izpildi.
5.6. Izpildītājs apņemas izpildīt Būvdarbus Tehniskajā specifikācijā norādītajā termiņā. Par Līgumā minēto Būvdarbu izpildi apliecina abpusēji parakstīts Akts Nr. 2.

6. PUŠU PIENĀKUMI UN TIESĪBAS, VEICOT BŪVPROJEKTA DOKUMENTĀCIJAS IZSTRĀDI UN AUTORUZRAUDZĪBU
6.1. Izpildītāja pienākumi un tiesības:
6.1.1. [bookmark: _Hlk64997625]nodrošināt, ka Būvprojekta izstrādi veic augsti kvalificēti un attiecīgajā jomā sertificēti speciālisti;
6.1.2. veikt Būvprojekta sagatavošanas darbus;
6.1.3. pieprasīt un saņemt tehniskos un īpašos noteikumus, ja tas noteikts attiecīgās jomas normatīvajos aktos, un attiecīgo objektu un inženiertīklu īpašnieku tehniskos nosacījumus, ja būvniecība skar objektu un inženiertīklu ekspluatācijas aizsargjoslas;
6.1.4. izstrādāt Būvprojektu saskaņā ar Līguma un spēkā esošo normatīvo aktu prasībām;
6.1.5. iesniegt dokumentus būvvaldē un saņemt atzīmi par Būvprojekta akceptu;
6.1.6. izstrādāt Būvprojektu atbilstoši spēkā esošajiem normatīvajiem aktiem un šī Līguma noteikumiem un tā pielikumiem;
6.1.7. Izpildītājs būvniecības dokumentācijā iekļauj energoefektivitātes, ilgtspējas un vides prasību izpildes/ ievērošanas prasību, kuras noteiktas Tehniskajā specifikācijā, īstenošanu;
6.1.8. Būvprojektu izstrādāt tā, lai tas atbilstu visu nepieciešamo iekārtu uzstādīšanas un to pareizas, efektīvas darbības vajadzībām, lai būvniecības risinājumi būtu ekonomiski, savstarpēji piemēroti un atbilstoši funkcionētu pēc Būvdarbu pabeigšanas Objektā un Būvdarbu nodošanas Pasūtītājam;
6.1.9. Būvprojekta izstrādes laikā konsultēt Pasūtītāju par iespējamiem risinājumiem un pēc Pasūtītāja pieprasījuma veikt izmaiņas izstrādātajā dokumentācijā, ciktāl tas nav pretrunā ar citiem Līguma noteikumiem un normatīvajiem aktiem;
6.1.10. pirms Būvprojekta iesniegšanas saskaņošanai Pasūtītājam un būvvaldei, saskaņot to ar citām Līgumā, atļaujās, tehniskajos noteikumos, atzinumos un normatīvos aktos noteiktām valsts institūcijām un citām personām;
6.1.11. Pirms Būvprojekta iesniegšanas būvvaldē ir jāiesniedz saskaņošanai Pasūtītājam. Ja Pasūtītājs konstatē izstrādātajā Būvprojektā kādus Trūkumus, Pasūtītājs izsniedz Izpildītājam Būvprojektu atpakaļ kopā ar rakstiski noformētu pretenziju. Izpildītājs par saviem līdzekļiem novērš Pasūtītāja pretenzijā norādītos Trūkumus un iesniedz Būvprojektu atkārtoti Pasūtītājam saskaņošanai šajā punktā noteiktajā kārtībā. Trūkumu novēršanai nepieciešamais laiks nedod Izpildītājam tiesības uz Tehniskā specifikācijā minētā Projektēšanas darbu izpildes termiņa pagarinājumu;
6.1.12. Saskaņot Būvprojektu būvvaldē. Būvvaldes saskaņojumu apliecina būvvaldes iesniegts administratīvais akts – atzīme par Būvprojekta akceptu saņemšana; 
6.1.13. vienojoties ar Pasūtītāju, pēc nepieciešamības – organizēt un vadīt Izpildītāja un Pasūtītāja pārstāvju kopīgas sanāksmes, kurās tiek risināti ar šī Līguma saistību izpildi saistītie jautājumi;
6.1.14. par saviem līdzekļiem novērst Būvprojektā atklātos Trūkumus visā Līguma darbības laikā, t.sk. Objekta būvdarbu laikā, novēršot Būvprojekta dokumentācijā pieļautās nepilnības, kļūdas un izstrādāt papildu rasējumus Pasūtītāja norādītajā termiņā;
6.1.15. veikt Autoruzraudzību atbilstoši šī Līguma noteikumiem, tai skaitā, Tehniskajai specifikācijai, Būvniecības likumam u.c. spēkā esošajiem normatīvajiem aktiem.  
6.2. Pasūtītāja pienākumi un tiesības:
6.2.1. Pasūtītājs nodrošina piekļūšanu un iespēju strādāt Objektā;
6.2.2. Būvprojekta dokumentācijas izstrādes izpildes laikā sniegt precizējumus un papildinājumus Būvprojektam noteiktajās prasībās, ja tas būtiski nemaina kopējo Būvprojekta izstrādes darba gaitu. Izpildītājam Pasūtītāja sniegtie precizējumi un papildinājumi ir saistoši;
6.2.3. Pasūtītājam ir tiesības izteikt iebildumus par Būvprojekta dokumentāciju, ja tā pilnīgi vai daļēji neatbilst Līguma noteikumiem vai satur kļūdainus risinājumus, neatbilst Būvprojekta dokumentācijas izstrādes prasībām, būvnormatīviem vai citiem normatīvajiem aktiem, labas prakses vadlīnijām, standartiem, kā arī Pasūtītāja rakstiski noformētām prasībām, ciktāl tās nemaina Līguma priekšmetu vai nepadara neiespējamu Līguma izpildi;
6.2.4. Pasūtītājs pēc Izpildītāja pieprasījuma iesniedz Izpildītājam Pasūtītāja rīcībā esošo Izpildītāja pieprasīto informāciju par Būvprojektam izvirzītajām prasībām, kā arī visu citu dokumentāciju, kas ir Pasūtītāja rīcībā un nepieciešama Līguma izpildes nodrošināšanai;
6.2.5. Pasūtītājs veic samaksu par Līgumā minētajiem pakalpojumiem šajā Līgumā noteiktā kārtībā;
6.2.6. Pasūtītājs ir tiesīgs iesniegt Izpildītājam pretenzijas par Trūkumiem Būvprojektā pēc tā pieņemšanas no Izpildītāja un arī visā būvdarbu gaitā. Pasūtītāja iesniegtās pretenzijas Izpildītājam ir saistošas;
6.2.7. Pasūtītājs ir tiesīgs pieaicināt ekspertus Būvprojekta ekspertīzes veikšanai;
6.2.8. Pasūtītājs ir tiesīgs apturēt Līgumā minēto Būvprojekta dokumentācijas izstrādi, par to rakstiski paziņojot Izpildītājam;
6.2.9. Ja autoruzraudzība ir veikta nekvalitatīvi vai neatbilst Līguma vai spēkā esošo normatīvo aktu prasībām Pasūtītājs rakstiski iesniedz Izpildītājam pretenziju. Šādā gadījumā Izpildītājam ir pienākums Pasūtītāja pretenzijā norādītajā termiņā novērst norādītās neatbilstības un nepilnības;
6.2.10. Parakstot šo Līgumu, Pasūtītājs pilnvaro Izpildītāju pārstāvēt Pasūtītāju visās iestādēs un kapitālsabiedrībās, lai vāktu un sagatavotu Būvprojekta dokumentu izstrādāšanai nepieciešamo dokumentāciju, ierosinātu būvniecību un saņemtu atzīmi par Būvprojekta akceptu saņemšanu būvvaldē un saskaņotu Būvprojektu ar normatīvos aktos, atļaujās, tehniskajos noteikumos, atzinumos un Līgumā noteiktām institūcijām un citām personām un būvvaldi.

7. PUŠU PIENĀKUMI UN TIESĪBAS, VEICOT BŪVDARBUS 
7.1. Izpildītāja tiesības un pienākumi:
Izpildītājs apliecina, ka ir rūpīgi iepazinies ar visu uz līguma slēgšanas brīdi pieejamo projekta dokumentāciju, objektu, tā  atrašanās vietu un apkārtni, tajā skaitā tam ir bijusi iespēja veikt nepieciešamās izpētes un tas ir veicis pēc saviem ieskatiem pietiekamu šādu izpēti, ir izpētījis visas nepieciešamās piekļuves iespējas un iespējas izveidot nepieciešamos pagaidu pieslēgumus, novērtējis nepieciešamos pasākumus, lai ierobežotu traucējumus objekta lietotājiem, apkārtējiem īpašumiem un trešajām personām, izvērtējis visus citus apstākļus, kas var ietekmēt būvdarbu veikšanas procesu, kā arī izvērtējis visus līguma noteikumus, un apliecina, ka līgumcena, kura, pusēm vienojoties, ir noteikta līgumā, ir pietiekama, pilnīga, adekvāta un tirgus cenām atbilstoša atlīdzība par visu saskaņā ar līgumu veicamo Būvdarbu izpildi un visu citu uzņēmēja pienākumu izpildi, kas ietver sevī gan visus izdevumus, kas Izpildītājam sakarā ar to var rasties, gan visu peļņu, un Izpildītājs uzņemas atbildību par jebkādām veicamo piegāžu un izpildāmo darbu un citu pienākumu apjomu un izmaksu novērtēšanas kļūdām vai nepilnībām, kuras Izpildītājs varētu būt pieļāvis;
7.1.1. veikt visas nepieciešamās dokumentācijas iesniegšanu, pieprasīšanu un saskaņošanu valsts un pašvaldību iestādēs, kas nepieciešamas būvdarbu uzsākšanai, veikšanai un nodošanai ekspluatācijā;
7.1.2. pieprasīt un sniegt informāciju, kas saistīta ar Būvdarbu veikšanu;
7.1.3. Izpildītājam ir pienākums visā Būvdarbu laikā nodrošināt, lai būtu aktīva reģistrācija Būvkomersantu reģistrā;
7.1.4. saskaņot ar Pasūtītāju un būvuzraugu būvdarbu organizācijas jautājumus;
7.1.5. Būvdarbus veikt kvalitatīvi ar atbilstošiem sertificētiem materiāliem, kas atbilst standartu un tehnisko noteikumu prasībām, tajā skaitā, bet ne tikai, izvēloties pareizu un normatīvo aktu prasībām atbilstošu tehnoloģiju un veicamo būvdarbu secības izvēli, saderīgu materiālu, darbarīku un mehānismu pielietošanu, Līgumā noteiktajā kārtībā un termiņos;
7.1.6. Būvdarbos izmantojami tikai tādas kvalitātes būvizstrādājumi (gan reglamentētās, gan nereglamentētās sfēras), kas nav zemāka kā prasīts būvniecības ieceres dokumentācijā. Ja kvalitātes prasības nav noteiktas būvniecības ieceres dokumentācijā, kvalitātei ir jāatbilst vismaz spēkā esošo normatīvo aktu prasībām, labas būvniecības prakses vadlīnijām vai, ja tādu nav, vispārpieņemtiem standartiem. Izpildītājam ir pienākums nodrošināt, lai tiktu iebūvēti tikai piemērojamo atbilstības standartu būvizstrādājumi un materiāli, iekārtas u.c.;
nodrošināt, ka būvdarbu veikšanā tiks iesaistīti tikai kvalificēti, normatīvajos aktos un iepirkuma dokumentācijā noteiktajām prasībām atbilstoši speciālisti, kuriem ir visas nepieciešamās atļaujas, sertifikāti vai licences, ja tādas nepieciešamas saskaņā ar normatīvajiem aktiem, un pieredze attiecīgo darbu veikšanā, kā arī nodrošināt objektā tādu būvdarbu izpildei nepieciešamā kvalificētā personāla skaitu, kas nodrošina konkrētajā periodā būvdarbu grafikā veicamo darbu pilnvērtīgu izpildi;
7.1.7. Izpildītājs ir atbildīgs par tā piesaistīto apakšuzņēmēju un speciālistu būvdarbu izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji un speciālisti ar savu prettiesisko darbību vai bezdarbību ir nodarījuši Pasūtītājam un trešajām personām. Izpildītājs ir atbildīgs par visu saistību izpildi pret apakšuzņēmēju, tajā skaitā samaksas veikšanu atbilstoši šī Līguma 13.10. punktam un 2022. gada 5. jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5. punktam;
7.1.8. veikt darbus saskaņā ar Latvijas Republikā spēkā esošām attiecīgo jomu regulējošām tiesību normām būvdarbu izpildes brīdī, būvdarbu veikšanas projektu un labu būvniecības praksi. Izpildītājs, veicot būvdarbus, ievēro Būvniecības likumu, Vispārīgos būvnoteikumus, būvnormatīvus, Darba aizsardzības likumu un citus spēkā esošos normatīvos aktus;
uzsākot līguma izpildi, Izpildītājs tiek norīkots par darba aizsardzības projekta vadītāju Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” izpratnē un tam ir pienākums nodrošināt šajā Līguma apakšpunktā noteikto pienākumu, kā arī citu no normatīvajiem aktiem izrietošu pienākumu un prasību darba aizsardzības jomā ievērošanu un izpildi. Izpildītājam ir pienākums veikt normatīvajos aktos noteiktos darba aizsardzības projekta vadītāja pienākumus, tajā skaitā nodrošinot, ka objektā ir normatīvo aktu prasībām atbilstošs viens vai vairāki darba aizsardzības koordinatori, kā arī nodrošināt un būt atbildīgam par darba drošības noteikumu un darba aizsardzības pasākumu veikšanu. Izpildītājs ir pilnvarots un tam ir pienākums nosūtīt Valsts darba inspekcijai iepriekšēju paziņojumu par būvdarbu veikšanu un izstrādāt darba aizsardzības plānu, iepriekš to rakstiski saskaņojot ar Pasūtītāju. Izpildītājs ir pilnībā atbildīgs par sekām, kuras iestājas šajā apakšpunktā noteikto pienākumu nepildīšanas vai nepienācīgas pildīšanas rezultātā;
nozīmēt par ugunsdrošību objektā atbildīgo speciālistu un nodrošināt ugunsdrošību regulējošo normatīvo aktu prasību ievērošanu un izpildi;
7.1.9. ievērot Būvdarbu drošības pasākumus, ko paredz Latvijas Republikas spēkā esošie normatīvie tiesību akti, kas saistīti ar Būvdarbiem;
skaitot no objekta nodošanas un pieņemšanas akta parakstīšanas dienas (kad Objekts nodots Izpildītājam) līdz brīdim, kad Puses paraksta būvdarbu pieņemšanas un nodošanas aktu (vai Līguma pirmstermiņa izbeigšanas gadījumā objekta nodošanas un pieņemšanas aktu), būt atbildīgam par objektā notiekošajiem būvdarbiem, objektā esošo būvizstrādājumu (materiālu un iekārtu) un izpildīto būvdarbu pienācīgu uzturēšanu un saglabāšanu, kā arī, ja Izpildītājs to uzskata par nepieciešamu, nodrošināt objekta apsardzi;
nodrošināt objektā nepieciešamos uzrakstus, pietiekamu apgaismojumu, nostiprinājumus, būvlaukuma iekārtošanu un uzturēšanu, tajā skaitā nožogošanu, visu pagaidu ceļu un pieslēgumu organizēšanu un izveidošanu un būvlaukuma biroja darbības nodrošināšanu, kā arī uzstādīt būvtāfeli, nodrošināt drošu un saprātīgi ērtu pieeju jebkurai būvlaukuma daļai un citām vietām, kurās tiek veiktas ar būvdarbiem saistītas darbības, pasūtītāja personālam, būvuzraugam, autoruzraugam un būvdarbu gaitu kontrolējošām amatpersonām, viņu amata pienākumu izpildei un šajā līgumā, kā arī normatīvajos aktos noteikto tiesību realizācijai. Būvtāfele var tikt apvienota ar projekta informatīvo stendu. Izpildītājs iesniedz Pasūtītājam saskaņošanai būvtāfeles un stenda formātus;
par saviem līdzekļiem apmaksāt nepieciešamos ūdensapgādes, kanalizācijas, elektroapgādes, siltumapgādes, sniega izvešanas, būvgružu izvešanas un citus pakalpojumus. Pirms darbu uzsākšanas Izpildītājs nodrošina komunālo pakalpojumu skaitītāju uzstādīšanu un rādījumu uzskaiti, kā arī Būvdarbu laikā veic ikmēneša komunālo pakalpojumu apmaksu. Pasūtītājam ir tiesības piestādīt komunālo pakalpojumu rēķinus un saņemt minētos maksājumus par pakalpojumiem, kas sniegti šī līguma ietvaros;
Būvdarbu veikšanas laikā normatīvajos aktos noteiktajā kārtībā izstrādāt un kārtot būvdarbiem nepieciešamo dokumentāciju (būvdarbu žurnālu, segto darbu aktus u.c.) un normatīvajos aktos paredzētos dokumentus par darba aizsardzības prasībām (darba aizsardzības plāns, nodarbināto saraksts u.c.). Izpildītājam ir pienākums pēc pirmā pieprasījuma uzrādīt un nepieciešamības gadījumā izsniegt minēto būvdarbu dokumentāciju pasūtītāja pārstāvim vai kontaktpersonai, būvuzraugam, būvinspektoram u.c. personām, kurām ir tiesības minētos dokumentus pieprasīt sakarā ar amata pienākumu pildīšanu;
7.1.10. Izpildītājam nav atļauts ievest būvobjektā būvizstrādājumus, kuru izcelsmes vai ražošanas valsts ir Krievijas Federācija vai Baltkrievijas Republika. Izpildītājam ir pienākums nekavējoties tos izvest no būvobjekta, ja to piegāde ir notikusi;
7.1.11. Izpildītājam nekavējoties ir jāinformē Pasūtītāja atbildīgā persona par Līguma izpildē tādiem paredzamiem apstākļiem vai notikumiem, kas var nelabvēlīgi ietekmēt darba kvalitāti, palielināt Līgumcenu vai aizkavēt Būvdarbu izpildi. Izpildītājam pēc Pasūtītāja atbildīgās personas pieprasījuma ir jāiesniedz apstākļu vai notikumu sagaidāmās ietekmes novērtējums attiecībā uz Līgumcenu, Būvdarbu kvalitāti vai pabeigšanas termiņu.
nekavējoties, bet ne vēlāk kā 5 (piecu) darba dienu laikā no to rašanās brīža,  rakstiski paziņot pasūtītājam par jebkādiem apstākļiem, kas var negatīvi ietekmēt objekta drošību vai kvalitāti, kavēt Būvdarbu izpildi vai pabeigšanu līgumā norādītajā termiņā, tajā skaitā, bet ne tikai, par kļūdām vai neatbilstībām Būvprojektā, Būvdarbu apjomos un materiālos. Šādā gadījumā Izpildītājs turpina pildīt līguma saistības tādā mērā, cik tas neietekmē objekta vai personāla drošību, ja vien Pasūtītājs nav rakstiski pieprasījis apturēt Būvdarbu veikšanu. Ja Izpildītājs nav iesniedzis Pasūtītājam attiecīgu paziņojumu šajā apakšpunktā noteiktajā termiņā, Izpildītājs nevar prasīt pagarināt līgumā noteikto saistību izpildes termiņu, balstoties uz apstākļiem, par kuriem nav savlaicīgi sniedzis paziņojumu;
informēt Pasūtītāju, kā arī normatīvajos aktos noteiktajā kārtībā informēt attiecīgās iestādes par katru nelaimes gadījumu, kas noticis objektā. Informācija Pasūtītājam ir jāiesniedz 3 (trīs) darba dienu laikā pēc akta par nelaimes gadījumu sagatavošanas;
pēc attiecīga būvuzrauga vai Pasūtītāja pieprasījuma saņemšanas nekavējoties pārtraukt vai apturēt Būvdarbus un novērst Pasūtītāja vai būvuzrauga norādītos trūkumus;
veikt visus nepieciešamos pasākumus, lai novērstu kaitējumu vai zaudējumus, kas varētu rasties Pasūtītājam vai trešajām personām Būvdarbu izpildes rezultātā;
7.1.12. Izpildītājs bez iepriekšējas rakstiskas Pasūtītāja piekrišanas vienpusēji nedrīkst pieņemt lēmumus, kuri ir saistīti ar sākotnēji noteikto Būvdarbu apjomu vai būvniecības izmaksu grozīšanu;
7.1.13. Ja par iepriekšējos aktos izpildītajiem darbiem ir atklātas nepilnības vai kļūdas, tās labo pēc iespējas nekavējoties;
saņemot Pasūtītāja rakstveida pretenziju par Būvdarbu, iesniegto dokumentu, Būvdarbu kvalitātes u.c. defektiem, trūkumiem vai neatbilstībām, līgumā noteiktajā kārtībā novērst pretenzijā norādītos trūkumus, defektus vai neatbilstības pretenzijā norādītajā termiņā;
7.1.14. Izpildītājam nav tiesības prasīt papildu samaksu no Pasūtītāja un Būvdarbu izpildes un nodošanas Pasūtītājam termiņa pagarināšanu, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Izpildītāja kā attiecīgās nozares profesionāļa;
[bookmark: _Hlk522601173]atbilstoši faktiskajai situācijai objektā, ņemot vērā visas Būvdarbu veikšanas laikā Būvprojekta risinājumos veiktās izmaiņas, izstrādāt un saskaņot ar autoruzraugu, būvuzraugu un Pasūtītāju un iesniegt Pasūtītājam latviešu valodā sagatavotu Izpilddokumentāciju, tajā skaitā, bet ne tikai, komunikāciju izpildshēmas, darba, detalizācijas izpildmērījumu rasējumus un citus dokumentus, kā arī uzņemties atbildību par šo dokumentu atbilstību būvnormatīvos noteiktajām tehniskajām prasībām, būvniecību reglamentējošajiem normatīvajiem aktiem un kvalitātei; 
piedalīties visās Izpildītāja un Pasūtītāja kopīgajās sanāksmēs (būvsapulcēs), kurās tiek risināti būvdarbu organizācijas jautājumi. Būvsapulču protokolos fiksētie uzdevumi ir saistoši būvniecības procesa dalībniekiem, ciktāl tie nav pretrunā ar līgumu, iepirkuma dokumentāciju, Būvprojektu vai normatīvo aktu prasībām. Ieraksts būvsapulces protokolā nevar radīt Pasūtītājam papildu saistības, mainīt līguma noteikumus vai līgumā noteikto pušu sadarbības kārtību un tas neatbrīvo Izpildītāju no pienākuma sniegt informāciju vai paziņojumus, saņemt Pasūtītāja saskaņojumus un veikt citas darbības  atbilstoši līgumā noteiktajai kārtībai. Ar ierakstiem būvsapulču protokolā līgumā atrunātie jautājumi netiek mainīti, grozīti vai papildināti, un Izpildītājam nav tiesību prasīt Pasūtītājam veikt jebkādus apstiprinājumus vai maksājumus šajā sakarā;
pēc Pasūtītāja, būvuzrauga vai autoruzrauga pieprasījuma piedalīties minēto būvniecības dalībnieku organizētajās sanāksmēs. Izpildītājam nepieciešamības gadījumā ir pienākums sagatavot prezentācijas materiālus par līguma izpildi saistītajiem jautājumiem, nodrošināt sagatavotās informācijas prezentēšanu, kā arī konsultēt Pasūtītāju par visiem jautājumiem, kas saistīti ar līguma izpildi;
uzrādīt būvuzraugam būvizstrādājumu atbilstības deklarācijas vai to kopijas, uzrādot oriģinālus, vismaz 2 (divas) dienas pirms būvizstrādājumu iestrādes būves konstruktīvajos elementos;
pirms plānotās pārbaudes informēt būvuzraugu vismaz 2 (divas) dienas iepriekš, uzaicinot to veikt iepriekšēju pārbaudi, ja kādu būvdarbu daļu paredzēts aizsegt vai arī kādas būvdarbu daļas vēlāka pārbaude varētu būt apgrūtināta kādu citu iemeslu dēļ;
nodrošināt būvuzraugu ar instrumentiem, pārbaudes ierīcēm, kas pieejamas objektā, kā arī sniegt nepieciešamo palīdzību būvuzraugam viņa pienākumu pildīšanai;
būvuzrauga vai Pasūtītāja pieprasījumā norādītajā termiņā iesniegt informāciju un pierādījumus par jebkādiem ar Būvdarbiem saistītiem jautājumiem, tajā skaitā, bet ne tikai, visu informāciju par un saistībā ar līgumiem ar apakšuzņēmējiem un iekārtu un materiālu piegādātajiem, par plānoto būvdarbu izpildes secību, kārtību, metodēm un termiņiem, par iekārtu un materiālu plānotajiem pasūtījumiem, veikto pasūtījumu statusu un plānotajiem piegādes termiņiem, par darbu un materiālu plānotajām kvalitātes kontroles procedūrām un metodēm un veiktajiem kvalitātes kontroles pasākumiem un to rezultātiem, atklātajiem vai paredzamajiem sarežģījumiem, kam var būt ietekme uz Būvdarbu izpildes termiņiem vai kvalitāti, par darba drošības, aizsardzības un kārtības organizāciju, plānotajiem Būvdarbu nodošanas termiņiem un procedūrām u.tml.;
pēc būvuzrauga vai Pasūtītāja pieprasījuma Pasūtītāja norādītajā termiņā iesniegt jebkuru materiālu paraugus un tādus tehniskos aprakstus, kas ļauj pietiekami detalizēti iepazīties ar materiāla tehniskajām īpašībām un pieļaujamiem ekspluatācijas apstākļiem;
piedalīties Būvprojekta detalizācijas dokumentu izstrādes un saskaņošanas procesā ar autoruzraugu, būvuzraugu un Pasūtītāju. Izpildītājam ir pienākums savlaicīgi to projektus iesniegt būvuzraugam un Pasūtītājam un ņemt vērā visus būvuzrauga un Pasūtītāja norādījumus attiecībā uz to koriģēšanu un saskaņošanu;
pirms būvdarbu izpildes akta iesniegšanas pasūtītājam, saskaņot to ar būvuzraugu, saskaņojot visus veikto būvdarbu apjomus un pamatojot tos ar attiecīgu atbilstības dokumentāciju (deklarācijām, sertifikātiem, izpildshēmām u.c. dokumentiem);
7.1.15. iesniegt rēķinu par faktiski veiktajiem Būvdarbiem 20 (divdesmit) darba dienu laikā pēc Forma 2 un Forma 3 abpusējas parakstīšanas vai pieņemšanas dienas 8.8. punktā minētajā gadījumā.  Par visiem izpildītajiem būvdarbiem, tai skaitā, par faktiski izpildītajiem būvdarbiem pēdējā mēnesī – 20 (divdesmit) darba dienu laikā no Akta Nr. 2 parakstīšanas;
Būvdarbus veikt taupīgi, racionāli izmantojot būvizstrādājumus un būvniecībai atvēlētos resursus;
7.1.16. Veicot būvdarbus ņemt vērā klimata pārmaiņu riskus, piemēram, nodrošināt fasādes siltinājuma izturību pret vēja brāzmām u.tml.;
Būvdarbu veikšanas laikā operatīvi par saviem līdzekļiem savākt un izvest atkritumus un būvgružus no Būvdarbu veikšanas teritorijas, kā arī no pieguļošās teritorijas, kā arī sakopt objektu un tam piegulošo teritoriju;
Būvdarbu veikšanas vietā nodrošināt tīrību un kārtību, maksimāli samazinot atkritumu rašanos un novēršot ūdens, gaisa un augsnes piesārņojuma rašanās iespēju;
Būvdarbu veikšanas laikā pienācīgi uzturēt ceļus un ietves būvlaukuma robežās un tā tuvumā, notīrot tās no dubļiem un būvgružiem, kas radušies no Izpildītāja darbībām. Jebkādi ceļu un ietvju bojājumi, kas radušies ar būvdarbu veikšanu saistītas transporta kustības rezultātā vai citu iemeslu dēļ, jānovērš saskaņā ar pašvaldības vai cita īpašnieka prasībām. Izpildītājam ir jāsedz visi ar bojājumu novēršanu saistītie izdevumi;
pēc būvdarbu pabeigšanas un pirms būvdarbu nodošanas Pasūtītājam nodrošināt pilnīgu objekta atbrīvošanu no būvgružiem, atkritumiem, izvest Izpildītājam piederošo inventāru, iekārtas, darbarīkus un sakopt objektu un tam piegulošo teritoriju;
7.1.17. nodot Pasūtītājam paveiktus būvdarbus un parakstīt Aktu Nr. 2, ja Būvdarbi veikti atbilstoši Līguma nosacījumiem;
7.1.18. Izpildītājam ir pienākums piedalīties Būves nodošanā ekspluatācijā;
7.1.19. nodot Pasūtītājam visu ar Būvdarbu izpildi saistīto dokumentāciju;
7.1.20. uzturēt garantijas saistības Līgumā noteiktajā garantijas termiņā un apjomā;
7.1.21. Izpildītājs apņemas savlaicīgi veikt visu rakstiski pamatoto defektu un neatbilstību novēršanu saskaņā ar Līgumu izpildītajos darbos;
7.1.22. Izpildītājam līgumos ar apakšuzņēmējiem iekļaut izpildīto būvdarbu pieņemšanas noteikumus atbilstoši šī Līguma 8.6. un 8.12. punktā iekļautajam, izņemot prasību veikt būves ekspertīzi un izņemot būvuzrauga pienākumu noteikt defektu novēršanas termiņu. Ja būvdarbu izpildes termiņš pārsniedz trīs mēnešus, izpildītos būvdarbus pieņemt katru mēnesi. 

7.2. Pasūtītāja tiesības un pienākumi:
7.2.1. Pieprasīt un sniegt Izpildītājam informāciju, kas saistīta ar Būvdarbu veikšanu. Pēc Izpildītāja pieprasījuma savlaicīgi sniegt atbildes uz uzdotajiem jautājumiem, kuri nepieciešami Izpildītāja pienākumu izpildei un kurus saskaņā ar šo līgumu Izpildītājam nav pienākums izstrādāt vai noskaidrot pašam;
7.2.2. Pasūtītājam ir pienākums nodrošināt visus būvniecības dokumentācijai nepieciešamos saskaņojumus, kurus saskaņā ar normatīvajiem aktiem nevar veikt Izpildītājs;
7.2.3. Pasūtītājam ir tiesības saņemt no Izpildītāja informāciju un paskaidrojumus par Būvdarbu izpildes gaitu un citiem Līguma izpildes jautājumiem. Iesniegt rakstisku pretenziju par būvdarbu, iesniegto dokumentu, būvdarbu kvalitātes u.c. būvdarbu defektiem, trūkumiem vai neatbilstībām;
7.2.4. Pasūtītājam ir tiesības prasīt Izpildītāja atbildīgās personas vai cita pārstāvja nomaiņu, ja šī persona nepilda Līgumā noteiktās saistības vai pienākumus, ir nekompetents vai nolaidīgs;
Pasūtītājam ir tiesības jebkurā laikā pārbaudīt būvdarbu veikšanu objektā, kā arī pieaicināt citas personas pārbaudes veikšanai;
Dot Izpildītājam norādījumus par līgumā noteikto saistību izpildi, ciktāl tas nemaina vai nepapildina līguma priekšmetu vai nepadara neiespējamu līguma izpildi. Pasūtītāja norādījumi Izpildītājam ir saistoši un obligāti pildāmi;
Pasūtītājam ir tiesības nepieciešamības gadījumā apturēt būvdarbu izpildi;
7.2.5. Piedalīties pie būvdarbu pieņemšanas, nodošanas. Gadījumā, ja tiek konstatēti Trūkumi, Pasūtītāja pienākums ir informēt par to Izpildītāju un uzdot tos novērst;
7.2.6. Pieņemt no Izpildītāja kvalitatīvi paveiktus būvdarbus un parakstīt Aktu Nr. 2, ja Būvdarbi veikti atbilstoši Līguma nosacījumiem;
7.2.7. Samaksāt Izpildītājam par kvalitatīvi paveiktiem būvdarbiem, ievērojot Līgumā noteikto kārtību.

8. BŪVDARBU PIEŅEMŠANAS NODOŠANAS KĀRTĪBA
8.1. [bookmark: _Ref220047558]Izpildītājs ne vēlāk kā līdz nākamā mēneša 10. datumam iesniedz Pasūtītājam būvdarbu izpildes aktu (Forma 2 un Forma 3) par iepriekšējā mēneša laikā izpildīto būvdarbu apjomu un izmaksām. Pirms nodošanas Pasūtītājam, izpildei jābūt saskaņotai ar būvuzraugu. Pasūtītājs to saskaņo un paraksta laicīgi, bet ne vēlāk kā 20 (divdesmit) darba dienu laikā no akta saņemšanas dienas vai iesniedz rakstisku pretenziju Izpildītājam;
8.2. Būvdarbi tiek uzskatīti par izpildītiem ar brīdi, kad Puses par to izpildi ir sagatavojušas un abpusēji bez atrunām parakstījušas izpildi apliecinošos dokumentus (Forma 2, Forma 3) un Aktu Nr. 2.
8.3. Izpildītājs nodod Pasūtītājam visus izpildītos Būvdarbus šādā kārtībā:
8.3.1. iesniedz izpildes dokumentus (Forma 2, Forma 3) par pēdējā mēnesī izpildītajiem Būvdarbiem;
8.3.2. paziņo Pasūtītājam par Objekta gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par Objekta gatavību ekspluatācijai.
8.4. Izpildītājs pēc Objekta pieņemšanas ekspluatācijā iesniedz Pasūtītājam Aktu Nr. 2, kas ir noformēts atbilstoši šī Līguma 2. pielikumam:
8.4.1. aktā norāda par Objekta pieņemšanu ekspluatācijā datumu un numuru, atzīmes par Būvdarbu pabeigšanu datumu;
8.4.2. aktam pievieno Darbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
8.5. Pasūtītājs Izpildītāja iesniegto Aktu Nr. 2 paraksta 10 (desmit) darbdienu laikā no tā saņemšanas dienas.
8.6. [bookmark: _Ref220047696]Ja Pasūtītājs nepieņem būvdarbus, tas iesniedz Izpildītājam rakstveida pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt būvdarbu izpildes aktu, ja nepilnības nav saistītas ar būvdarbu kvalitāti, vai ar atbildīgo būvuzraugu saskaņotu defektu aktu. Ja Izpildītājs nepiekrīt Pasūtītāja norādītajiem Trūkumiem vai iebildumiem par faktiski izpildīto būvdarbu apjomiem, Izpildītājs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām.
8.7. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem Objekta konstrukcijās, viņam ir pienākums pasūtīt Objekta ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību projektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu, t.sk., noteikt būves vai būves daļas atbilstību normatīvo aktu un Pasūtītāja noteiktajām prasībām. 
8.8. [bookmark: _Ref216101230]Ja būves ekspertīze neapstiprina Pasūtītāja defektu aktā norādīto vai veikto Būvdarbu  neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un izpildes akta parakstīšana nav nepieciešama.
8.9. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, meteoroloģiskos apstākļus, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs. Ja Objekta ekspertīze apstiprina Pasūtītāja norādītos defektus, Izpildītājs sedz ar Objekta ekspertīzes pieņemšanu saistītos izdevumus.
8.10. Ja defekti ir konstatēti daļā Būvdarbu, tad Pasūtītājs pieņem tos darbus, kuru izpildē defekti nav konstatēti. Pēc defektu novēršanas izpildītos darbus ietver nākamā mēneša darbu izpildes aktā. Pēc Pasūtītāja pieprasījuma Izpildītājs iesniedz precizētu izpildes aktu, iekļaujot tajā darbus, kuros defekti nav konstatēti.
8.11. Pasūtītājam ir pienākums pieņemt un apstiprināt Izpildītāja kvalitatīvi un atbilstoši Līguma noteikumiem izpildītos darbus un veikt maksājumus saskaņā ar Līgumā paredzēto apmaksas kārtību un apmēru. Defektu konstatēšanas gadījumā Pasūtītājam ir pienākums sagatavot pamatotu atteikumu būvdarbu pieņemšanai, norādot visus defektus un nosakot termiņu to novēršanai.
8.12. [bookmark: _Ref220047617]Ja Pasūtītājs neparaksta Būvdarbu izpildes aktu šī Līguma noteiktajos termiņos, kā arī neiesniedz Izpildītājam pretenziju vai ar atbildīgo būvuzraugu saskaņotu Trūkumu aktu, uzskatāms, ka Pasūtītājs izpildītos Būvdarbus ir pieņēmis šī Līguma 8.1. punktā minētā termiņa pēdējā dienā un izpildes akts stājas spēkā bez Pasūtītāja paraksta.
8.13. Ja Būvdarbos ir konstatēti nebūtiski defekti, Pasūtītājam ir tiesības pieņemt Būvdarbus un veikt par tiem samaksu, ja Puses ir vienojušās par Trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un Būvprojektam, netraucē turpmāko Būvdarbu veikšanu, neierobežo būves lietošanu, kā arī neietekmē citu Būvdarbu kvalitāti. 
8.14. Būvdarbu izpildes akta parakstīšana neatņem Pasūtītājam tiesības publiskā būvdarbu līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem. 
8.15. Izpildītājam ir tiesības nodot Būvdarbus pirms termiņa, savukārt Pasūtītājam pirms termiņa paveiktos Būvdarbus ir pienākums pieņemt un samaksāt par tiem saskaņā ar Līgumā noteikto kārtību.

9. PUŠU ATBILDĪBA
9.1. Puses ir atbildīgas par Līgumā noteikto saistību izpildi saskaņā ar Līgumu, Būvniecības likumu, Civillikumu u.c. spēkā esošajiem normatīvajiem tiesību aktiem.
9.2. Puse, kura nav izpildījusi vai nav pienācīgi izpildījusi savas Līgumā noteiktās saistības, pilnā mērā atlīdzina visus zaudējumus, kas šajā sakarā nodarīti otrai Pusei.
9.3. Pušu atbildība, veicot Būvprojekta izstrādi:
9.3.1. Ja Izpildītājs savas vainas dēļ neveic Būvprojekta izstrādi Līgumā noteiktajā termiņā, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 0,2 % (nulle, komats, divi procenti) apmērā no Līgumā 3.1.1. punktā norādītās Būvprojektu izstrādes kopējās summas par katru nokavēto dienu, bet ne vairāk kā 10 % (desmit procenti) no Līgumcenas.
9.3.2. Ja Pasūtītājs kavē Līgumā noteikto maksājuma termiņu, Izpildītājs ir tiesīgs pieprasīt, lai Pasūtītājs maksā Izpildītājam līgumsodu 0,2 % (nulle, komats, divi procenti) apmērā no nokavētās maksājuma summas par katru nokavēto dienu, bet ne vairāk kā 10 % (desmit procenti) no nokavētā maksājuma summas.
9.4. Pušu atbildība, veicot Autoruzraudzību:
9.4.1. Ja Izpildītājs savas vainas dēļ neveic Autoruzraudzību Līgumā noteiktajā termiņā, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 0,2 % (nulle, komats, divi procenti) apmērā no 3.1.2. punktā norādītās Autoruzraudzības kopējās summas par katru nokavēto dienu, bet ne vairāk kā 10 % (desmit procenti) no Līgumcenas.
9.4.2. Ja Pasūtītājs kavē Līgumā noteikto maksājuma termiņu, Izpildītājs ir tiesīgs pieprasīt, lai Pasūtītājs maksā Izpildītājam līgumsodu 0,2 % (nulle, komats, divi procenti) apmērā no nokavētā maksājuma summas par katru nokavēto dienu, bet ne vairāk kā 10 % (desmit procenti) no nokavētā maksājuma summas.
9.5. Pušu atbildība, veicot Būvdarbus:
9.5.1. Ja Izpildītājs savas vainas dēļ neveic Būvdarbus Līgumā noteiktajā termiņā, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 0,2 % (nulle, komats, divi procenti) apmērā no 3.1.3. punktā norādītās Būvdarbu kopējās summas par katru nokavēto dienu, bet ne vairāk kā 10 % (desmit procenti) no Līgumcenas.
9.5.2. Ja Pasūtītājs kavē Līgumā noteikto maksājuma termiņu, Izpildītājs ir tiesīgs pieprasīt, lai Pasūtītājs maksā Izpildītājam līgumsodu 0,2 % (nulle, komats, divi procenti) apmērā no nokavētā maksājuma summas par katru nokavēto dienu, bet ne vairāk kā 10 % (desmit procenti) nokavētā maksājuma summas.
9.6. Ja Pasūtītājs konstatē, ka Izpildītājs ir piesaistījis vai nomainījis jaunu apakšuzņēmēju vai nomainījis jaunu speciālistu, to iepriekš nesaskaņojot ar Pasūtītāju Līgumā noteiktajā kārtībā, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 500,00 EUR (pieci simti eiro, 0 centi) apmērā par katru konstatēto gadījumu.
9.7. Ja Pasūtītājs konstatē, ka Izpildītājs nodara kaitējumu apkārtējai videi vai neievēro obligāti piemērojamās energoefektivitātes, ilgtspējas un vides prasību izpildes/ ievērošanas prasības, Pasūtītājs var piemērot  līguma sodu līdz 1000 EUR (viens tūkstotis eiro, 0 centi) par katru konstatēto pārkāpumu. 
9.8. Ja Pasūtītājs konstatē, ka Izpildītājs ir ievedis Objektā būvizstrādājumus vai Būvdarbos izmantojis materiālus, kuru izcelsmes vai ražošanas valsts ir Krievijas Federācija vai Baltkrievijas Republika, Pasūtītajam ir tiesības piemērot Līguma sodu līdz 1000 EUR (viens tūkstotis eiro, 0 centi) par katru konstatēto gadījumu.
9.9. Ja Izpildītājs pārkāpj Līguma noteikumus, kuri nav atrunāti 9.3.; 9.4.; 9.5.; 9.6.; 9.7.; 9.8. punktā, tajā skaitā neievēro būvlaukuma iekšējos kārtības noteikumus, Pasūtītājs ir tiesīgs prasīt no Izpildītāja līgumsodu 100,00 EUR (simts euro, 0 centi) apmērā par katru šādu gadījumu.
9.10. Ņemot vērā, ka Darbi tiks veikti ar ārvalstu finanšu instrumentu līdzfinansējumu, Izpildītājs apņemas segt Pasūtītājam zaudējumus, kas var rasties, ja Izpildītāja neatbilstoši Līgumam vai normatīvajiem aktiem veikto Darbu dēļ vai Līgumā minēto saistību nepildīšanas vai nepienācīgas pildīšanas dēļ Pasūtītājam tiek piemērota finanšu korekcija un/ vai izmaksas tiek atzītas par neattiecināmām vai finansējums netiek piešķirts.
9.11. Līgumsoda samaksa vai zaudējumu atlīdzināšana neatbrīvo vainīgo Pusi no Līgumā uzņemtajām saistībām. 
9.12. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot šo Līgumu.
9.13. Pasūtītājs nav atbildīgs par Izpildītāja tiešajiem vai netiešajiem zaudējumiem, tai skaitā, bet ne tikai, neiegūto peļņu, uzņēmējdarbības pārtraukšanu, papildu izdevumiem vai jebkādiem citiem ekonomiskiem zaudējumiem, kas Izpildītājam var rasties saistībā ar šī Līguma izpildi, kavējumiem vai izbeigšanu, izņemot gadījumus, kad zaudējumi radušies Pasūtītāja apzinātas prettiesiskas rīcības vai rupjas neuzmanības rezultātā.
9.14. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, nedrīkst pārsniegt 10 % no Līgumcenas.

10. PERSONAS DATU AIZSARDZĪBA
10.1. Veicot apmaiņu ar fizisko personu datiem, kas nepieciešami līgumā noteikto saistību izpildei, puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās puses darbiniekiem.
10.2. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
10.3. Puse, kura nodod otrai pusei fizisko personu datus apstrādei, atbild par piekrišanas iegūšanu no attiecīgajiem datu subjektiem.
10.4. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādi vai normatīvie akti (t.sk. starptautiskie) paredz šādu datu nodošanu.
10.5. Ja saskaņā ar piemērojamiem normatīvajiem aktiem pusei var rasties pienākums nodot tālāk trešajām personām no otras puses iegūtos fizisko personu datus, attiecīgā puse pirms šādu datu nodošanas informē par to otru pusi, ja vien spēkā esošie normatīvie akti to neaizliedz.
10.6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt līguma izpildes nodrošināšanai.
10.7. Katra no pusēm ir tiesīga nekavējoties apturēt turpmāku personas datu nosūtīšanu, ja otra puse nenodrošina datu apstrādes prasību ievērošanu, t.sk. no attiecīgās puses darbiniekiem vai apakšuzņēmējiem, ko tai uzliek šis līgums vai jebkādi piemērojamie normatīvie akti. Šajā gadījumā puse, kura konstatē pārkāpumu, ir tiesīga pieprasīt otrai pusei nodoto datu atdošanu atpakaļ un tam sekojošu datu dzēšanu no otras puses sistēmām.  
10.8. Pēc Līguma izbeigšanas vai darbības termiņa beigām, puses nodod atpakaļ no otras puses saņemtos personas datus un to kopijas un/ vai, ciktāl to pieļauj piemērojamie normatīvie akti, iznīcina visus šādus datus.

11. AUTORTIESĪBAS
11.1. Pasūtītājam ar šo Līgumu un bez papildu atlīdzības tiek nodotas Izpildītāja kā autora Autortiesību likuma 15. pantā minētās esošās un nākamās mantiskās tiesības attiecībā uz saskaņā ar Līgumu radītajiem Autortiesību objektiem. Minētās tiesības Pasūtītājs ir tiesīgs atsavināt citām personām.
11.2. Izpildītājs garantē, ka netiks izmantotas Autortiesību likuma 14. panta pirmajā daļā noteiktās autora personiskās tiesības. 
11.3. Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas, izmantot tos jaunu darbu radīšanai un pielāgot savām vajadzībām. 
11.4. Izpildītājs nodrošina no citām Autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai Autortiesību objektus nodotu Pasūtītājam.
11.5. Izstrādājot Būvprojektu, Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu, pretējā gadījumā Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no Būvprojekta autoriem un jebkurām citām tā izstrādē iesaistītām personām saņem visas atļaujas un tiesības, kas nepieciešamas, lai nodotu Pasūtītājam šajā Līgumā noteiktās tiesības un uzturētu tās spēkā.
11.6. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā Autortiesību objektus.
11.7. Puses vienojas, ka Pasūtītāja samaksa Izpildītājam saskaņā ar šo Līgumu ietver arī autoratlīdzību un Izpildītājs nav tiesīgs pieprasīt papildu autoratlīdzību/ honorāru. 

12. GARANTIJAS
12.1. Izpildītājs garantē paveikto Būvdarbu kvalitāti ___ (______) mēnešus no akta par būves pieņemšanu ekspluatācijā parakstīšanas brīža.
12.2. Garantijas darbības laikā Izpildītājs apņemas par saviem līdzekļiem novērst jebkādus atklātos Darbu defektus, ja tie ir radušies nekvalitatīvi veiktu Būvdarbu dēļ vai nekvalitatīvu materiālu izmantošanas rezultātā. Izpildītājs veic darbus termiņā, par kādu Puses ir savstarpēji vienojušās.
12.3. Izpildītājs garantē, ka viņam ir visas nepieciešamās licences un atļaujas, kā arī attiecīgi kvalificēti darbinieki, lai pilnvērtīgi varētu veikt šī Līguma izpildi.
12.4. Izpildītājs garantē, ka savas darbības vai bezdarbības rezultātā tas nenodarīs nekādus kaitējumus Objekta pārejam stāvoklim un apkārtējai teritorijai.
12.5. [bookmark: _Ref207268002]Pasūtītājs no Izpildītāja ietur garantijas laika saistību nodrošinājuma ieturējumu 5 % (piecu procentu) apmērā no 3.1.3. punktā norādītās Būvdarbu summas (ja Izpildītājs ir izvēlējies šādu garantijas saistību nodrošinājuma veidu saskaņā ar 14.3.1. punktu). Pasūtītājs, ievērojot Līguma noteikumus, izmaksā Izpildītājam neizlietoto garantijas laika ieturējumu pēc garantijas laika beigām un garantijas laikā pieteikto garantijas darbu pilnīgas izpildes 30 (trīsdesmit) dienu laikā pēc līguma noteikumiem atbilstoša Izpildītāja rēķina saņemšanas (ja attiecināms).
12.6. [bookmark: _Ref221693818]Garantijas saistību nodrošinājums tiek samazināts minimālā garantijas termiņa trešā gada pirmajā mēnesī uz atlikušo tā daļu, nosakot to 2 % (divi procenti) no 3.1.3. punktā norādītās Būvdarbu summas, ja garantijas termiņa pirmajos divos gados nav konstatēti būvdarbu defekti vai Izpildītājs un Pasūtītājs ir vienojušies par pieteikto būvdarbu defektu novēršanas termiņu. Ja garantijas saistību nodrošinājums ir samaksas ieturējuma veidā, Izpildītājs minimālā garantijas termiņa trešā gada pirmajā mēnesī iesniedz Pasūtītājam līguma noteikumiem atbilstošu rēķinu par Izpildītājam ieturēto garantijas saistību nodrošinājuma atmaksu. Pasūtītājs atmaksu veic 30 dienu laikā no līguma noteikumiem atbilstoša Izpildītāja sagatavota rēķina saņemšanas.
12.7. Ja Līgumu Izpildītāja līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums netiek izmaksāts Izpildītajam. Garantijas laika ieturējums pirmajos divos gados nedrīkst pārsniegt 5 (pieci procenti) % no faktiski izpildīto būvdarbu vērtības un 2 (divi procenti) % no faktiski izpildīto būvdarbu vērtības pārējos minimālā garantijas termiņa gados. Neizmantotais nodrošinājums tiek atmaksāts Izpildītājam šī Līguma 12.5. punktā minētajā kārtībā.
12.8. Gadījumā, ja Izpildītājs nenovērš defektus noteiktajā termiņā un termiņa nokavējums ir vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu saistītos izdevumus. Šim nolūkam Pasūtītājs ir tiesīgs izmantot garantijas laika saistību nodrošinājuma ieturējumu vai vērsties pie garantijas laika saistību izpildes galvojuma izsniedzēja.
12.9.  Ja garantijas saistību nodrošinājums ir samaksas ieturējuma veidā, Izpildītājs ir tiesīgs pēc pilnīgas Būvdarbu pabeigšanas garantijas ieturējumu aizvietot ar garantijas laika bankas garantiju vai apdrošinātāja polisi. Ja Izpildītājs iesniedz Pasūtītājam ar Pasūtītāju iepriekš saskaņotu garantijas laika bankas garantiju vai apdrošinātāja polisi, Pasūtītājs samaksā Izpildītājam neizlietoto garantijas laika ieturējumu 30 (trīsdesmit) dienu laikā no minētās bankas garantijas vai apdrošinātāja polises un Līguma noteikumiem atbilstoša rēķina saņemšanas.
12.10. Garantijas laika garantija vai Apdrošināšanas polisi vispirms jāsaskaņo ar Pasūtītāju.
12.11. Pasūtītājs nesaskaņo iesniegto bankas garantiju vai apdrošināšana polisi, ja nav izpildīti vismaz šādi nosacījumi:
 polise vai garantija izdota par pilnu garantijas laika periodu; Izpildītājam ir tiesības iesniegt bankas garantiju/ apdrošināšanas polisi par garantijas laika pirmajiem 5 (pieciem) gadiem jeb 60 mēnešiem. Šādā gadījumā Izpildītājam ne vēlāk kā 5 darba dienas pirms bankas garantijā/ apdrošināšanas polisē noteiktajam garantijas laika termiņam ir jāiesniedz Pasūtītājam bankas garantijas/ apdrošināšanas polises pagarinājums par atlikušo garantijas laiku vai jāiesniedz jaunu bankas garantiju/ apdrošināšanas polisi par atlikušo garantijas termiņu, nemainot iepriekšējās garantijas/ polises nosacījumus (attiecināms tikai gadījumā, ja Izpildītājs iepirkuma piedāvājumā iesniedzis garantijas laiku ilgāku par 60 mēnešiem);
 polise vai garantija izdota par garantijas summu pilnā apmērā;
 prēmijas apmaksa ir jāveic pilnā apmērā, vienā maksājumā. Nav pieļaujami dalīti maksājumi, no kuriem samaksāta ir tikai kāda no daļām;
 polise vai garantija nedrīkst būt atsaucama no Izpildītāja puses. 

13. APAKŠUZŅĒMĒJU UN PERSONĀLA NOMAIŅA UN JAUNU APAKŠUZŅĒMĒJU UN PERSONALA PIESAISTES KĀRTĪBA
13.1. Izpildītājs piesaista  iepirkuma procedūras dokumentos norādīto personālu un apakšuzņēmējus (t.sk. apakšuzņēmēju apakšuzņēmējus). Izpildītājs ir atbildīgs par piesaistītā personāla un apakšuzņēmēju sniegto pakalpojumu atbilstību Līguma prasībām.
13.2. Izpildītājs apņemas nekavējoties paziņot Pasūtītājam par jebkurām izmaiņām Līguma izpildē iesaistīto apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 
13.3. Līguma spēkā stāšanās dienā piedāvātā personāla sastāvā norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta rakstveida piekrišana attiecīgā speciālista nomaiņai. 
13.4. Izpildītājs nav tiesīgs bez saskaņošanas ar Pasūtītāju veikt piedāvātajā personāla sastāvā norādīto speciālistu un Līguma izpildē iesaistīto apakšuzņēmēju sarakstā norādīto apakšuzņēmēju nomaiņu vai iesaistīt papildu apakšuzņēmējus Līguma izpildē. 
13.5. Izpildītāja piedāvātā personāla sastāvā norādīto speciālistu nomaiņa un Līguma izpildē iesaistīto apakšuzņēmēju sarakstā norādīto apakšuzņēmēju nomaiņa vai jaunu apakšuzņēmēju iesaiste tiek veikta atbilstoši Līgumā noteiktajai kārtībai saskaņā ar Publisko iepirkumu likuma 62. pantā noteikto.
13.6. [bookmark: _Hlk222743808]Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
13.7. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 
piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām; 
piedāvāts apakšuzņēmējs, kura veicamo sniedzamo pakalpojumu un/ vai būvdarbu vērtība ir vismaz 10 000 euro (desmit tūkstoši eiro) no kopējās Līguma vērtības un kura kvalifikācija neatbilst veicamajiem darbiem; 
apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem;
 piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro (desmit tūkstoši eiro), atbilst PIL 42. panta otrās daļas 1., 2., 3., 4., 5., 6., 7., 10.,11., 12., 13. un 14. punktā noteiktajiem izslēgšanas nosacījumiem.
Gadījumos, kad Izpildītājs veic Līguma izpildē iesaistītā apakšuzņēmēja maiņu vai piesaista jaunu, kura sniedzamo pakalpojumu un/ vai būvdarbu vērtība ir vismaz 10 000 EUR, un maināmais un/ vai piesaistītais apakšuzņēmējs nav apakšuzņēmējs, uz kura spējam Pretendents ir balstījies, lai apliecinātu savu kvalifikāciju iepirkumā, tad Izpildītājs vienlaicīgi ar paziņojumu par apakšuzņēmēja piesaisti vai maiņu iesniedz Pasūtītājam pieredzi apliecinošus dokumentus, kas apliecina, ka apakšuzņēmējs vismaz 2 (divu) līgumu ietvaros ir veicis līdzīgus darbus, uz kādiem tas tiek piesaistīts Līguma izpildē.
13.8. Pasūtītājs pieņem lēmumu atļaut vai atteikt Speciālistu sarakstā norādīto speciālistu un/ vai Apakšuzņēmēju sarakstā norādīto apakšuzņēmēju nomaiņai vai jaunu apakšuzņēmēju un/ vai speciālistu iesaistīšanu Līguma izpildē, ne vēlāk kā 5 (piecu) darbadienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un PIL noteikumiem. Par pieņemto lēmumu Pasūtītājs rakstveidā paziņo Izpildītājam. 
13.9. Izpildītājs ir pilnībā atbildīgs par piesaistīto apakšuzņēmēju darba organizāciju, kā arī par katra apakšuzņēmēja profesionālo atbilstību nodotā darba izpildei un visu nepieciešamo profesionālās darbības sertifikātu, licenču un profesionālās darbības apdrošināšanas esamību, kā arī par norēķiniem ar apakšuzņēmējiem. 
13.10. [bookmark: _Ref220133458][bookmark: _Ref207354051]Izpildītājs ir pilnībā atbildīgs par savlaicīgu norēķinu veikšanu ar piesaistīto apakšuzņēmēju par faktiski izpildītajiem un no Pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo Būvdarbu vai Būvprojekta izstrādes dokumentu veikšanu. 

14. APDROŠINĀŠANA UN NODROŠINĀJUMI
14.1. [bookmark: _Ref207272791]Iesniegt Pasūtītājam savas un Līguma izpildē iesaistītā būvspeciālista civiltiesiskās apdrošināšanas polises kopiju, kas atbilst Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, un uzturēt polisi spēkā visu Līguma darbības laiku.
14.2. [bookmark: _Ref207286262]Prasības līguma saistību izpildes nodrošinājumam:
[bookmark: _Hlk191737791]Izpildītājs 10 (desmit) darba dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu Līguma saistību izpildes nodrošinājumu kā bankas garantiju vai apdrošināšanas polisi (atbilstoši Līguma 3. un 4. pielikumam), ar tajā ietvertu Līguma saistību izpildes nodrošinājuma sniedzēja apņemšanos veikt bezierunu iepirkuma Līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka Līguma Izpildītājs nepilda minētā Līguma saistības (pirmā pieprasījuma garantija). 
Līguma saistību izpildes nodrošinājums var būt kā:
14.2.1.1. bankas garantija;
14.2.1.2. apdrošināšanas polise.
Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar Pasūtītāja pieprasījumu. Izpildītājs papildus iesniedz maksājuma uzdevumu par Līguma saistību izpildes apdrošināšanas polises apmaksu.
Līguma saistību izpildes nodrošinājumam jābūt spēkā visā Līguma darbības laikā un papildus vismaz 2 (divus) mēnešus.
Līguma saistību izpildes nodrošinājuma apmērs ir 10 % (desmit procenti) no sākotnējās Līgumcenas bez pievienotās vērtības nodokļa. Gadījumā, ja līguma darbības laikā līguma summa tiek grozīta, līguma saistību izpildes nodrošinājums netiek mainīts un grozījumi polisē vai bankas garantijā attiecībā uz apmēru nav veicami, izņemot, ja tiek pārsniegts šajā punktā noteiktais procentuālais ierobežojums. Saistību izpildes nodrošinājums par laiku līdz Būvdarbu uzsākšanas nosacījumu izpildei ir 2 % no kopējās Līgumcenas, bet pēc Būvdarbu uzsākšanas nosacījumu izpildes, Izpildītājam iesniedzot jaunu vai attiecīgi palielinot jau iesniegtā nodrošinājuma apmēru, tas ir 10 % no Līgumcenas vērtības. 
Līguma izpildes garantiju (kompensāciju vai apdrošināšanas atlīdzību) Pasūtītājs var izmantot gadījumos, kad Izpildītājs nav nodrošinājis Līguma saistību izpildi saskaņā ar Līguma nosacījumiem vai atsakās izpildīt Līgumu.
Ja līgumā noteiktais Būvdarbu izpildes termiņš pārsniedz pusotru gadu, Izpildītājam ir tiesības ierosināt saistību izpildes nodrošinājuma samazinājumu proporcionāli faktiski izpildīto un Pasūtītāja apmaksāto būvdarbu vērtībai, ja ir izpildīti visi šie nosacījumi – ir izpildīta vairāk nekā puse līgumā paredzēto būvdarbu, būvdarbi ir pieņemti un Pasūtītāja apmaksāti, Pasūtītājs nav konstatējis, ka Izpildītājs būtu pārkāpis līgumsaistības (neatkarīgi no tā, vai par pārkāpumu ir vai nav piemērots līgumsods),  kā arī nav konstatēts Būvdarbu termiņu kavējums. Pasūtītājam ir pienākums piekrist Izpildītāja ierosinātai saistību nodrošinājuma samazināšanai, ja ir izpildīti visi šajā punktā ietvertie nosacījumi. Pasūtītājam ir tiesības šajā punktā ietverto nosacījumu par līgumsaistību pārkāpumu attiecināt tikai uz tādiem līgumsaistību pārkāpumiem, par kuru Pasūtītājs ir piemērojis līgumsodu. Līgumsaistību nodrošinājuma apmēra samazinājums nevar būt mazāks par 50 % no sākotnējā nodrošinājuma apmēra. 
Visi strīdi saistībā ar līguma saistību izpildes nodrošinājumu izskatāmi Latvijas Republikas tiesā.
14.3. Prasības garantijas laika garantijai:
[bookmark: _Ref207284920]Garantijas saistību nodrošinājuma veidu – bankas garantiju, pirmā pieprasījuma garantijas apdrošināšanas līgumu vai naudas ieturējumu – izvēlas Izpildītājs. Izpildītājs ir tiesīgs vienlaicīgi ar pēdējo rēķinu iesniegt Pasūtītājam no Izpildītāja puses neatsaucamu garantijas laika garantiju kā bankas garantiju vai apdrošināšanas polisi (atbilstoši Līguma 4. pielikumam), ar tajā ietvertu nodrošinājuma sniedzēja apņemšanos veikt bezierunu iepirkuma līguma garantijas saistību nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka ir iestājies garantijas gadījums (pirmā pieprasījuma garantija). Izpildītājs papildus iesniedz maksājuma uzdevumu par garantijas laika garantijas apdrošināšanas polises apmaksu. Garantijas laika saistību izpildes garantijā jāietver atsauce uz ERAF līdzfinansēto projektu. 
Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar Pasūtītāja pieprasījumu.
Garantijas laika garantijas apmērs ir 5 % (pieci procenti) no 3.1.3. punktā norādītās Būvdarbu summas bez PVN. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to 2 % apmērā no Būvdarbu summas, ja garantijas termiņa pirmajos divos gados nav konstatēti Būvdarbu defekti vai Izpildītājs un Pasūtītājs ir vienojušies par pieteikto būvdarbu defektu novēršanas termiņu.
Garantijas laika garantija ir jāuztur spēkā vismaz šādā termiņā: __ (________) mēneši pēc būves nodošanas ekspluatācijā. 
Visi strīdi saistībā ar garantijas laika garantiju izskatāmi Latvijas Republikas tiesā.

15. ENERGOEFEKTIVITĀTES, ILGTSPĒJAS UN VIDES PRASĪBAS 
15.1. Pabeidzot Būvprojekta izstrādi, Izpildītājs atbilstoši Tehniskajā specifikācijā norādītajam iesniedz pārskatu par to, kā Būvprojekta izstrādes gaitā izpildītas noteiktās energoefektivitātes, ilgtspējas un vides prasību izpilde/ ievērošana. Ja Būvdarbu laikā tiek veiktas izmaiņas, Izpildītājs iesniedz Pasūtītājam precizētu pārskatu.
15.2. Izpildītājs apņemas veikt videi saudzīgu būvniecību, ievērojot apkārtējās vides aizsardzības pasākumus, kas saistīti ar Būvdarbiem Objektā, pasākumus trokšņa, putekļu un piesārņojuma emisiju, vibrācijas u.c. būvdarbu laikā radušās ietekmes maksimālai samazināšanai un ierobežošanai; kā arī neapdraudēt ekosistēmu un bioloģisko daudzveidību, saglabājot to esošā stāvoklī.
15.3. Nodrošināt, ka tiek sasniegta plānotā energoefektivitāte – primārās un galapatēriņa enerģijas ietaupījums, kā arī primārās enerģijas patēriņa novērtējums, atbilstošā klase un primārās neatjaunojamās enerģijas daļa, ko apliecina izstrādāts atbilstošs pagaidu energosertifikāts.
15.4. Telpām, kurās uzturēsies cilvēki, nodrošināt piegādājamā gaisa kvalitātes kategoriju ne zemāku par SUP 4 (pieņemot, ka āra gaisa kvalitātes ODA klase ir 3). Pārējām telpu grupām nodrošināt gaisa kvalitātes kategoriju atbilstoši to funkcijām, saskaņā ar standartā LVS EN 16798-3:2018/NA:2020 “Ēku energoefektivitāte. Ēku ventilācija. 3. daļa: Nedzīvojamās ēkas. Veiktspējas prasības ventilācijas un telpu kondicionēšanas sistēmām (M5-1 un M5-4 moduļi). Nacionālais pielikums” noteikto principu.
15.5. Nodrošināt produkta vides deklarācijas (PVD) saskaņā ar piemērojamiem standartiem “Pamatnoteikumi būvizstrādājumu un būvniecības pakalpojumu vides deklarācijām” visiem izvēlētajiem izbūves un apdares materiāliem, kas atradīsies tiešā saskarē ar telpas lietotājiem. Izpildītājs 4 nedēļas pēc apdares darbu pabeigšanas veic mērījumus telpās atbilstoši piemērojamiem standartiem, lai konstatētu kopējo gaistošo organisko savienojumu un formaldehīdu saturu iekštelpu gaisā. Izpildītājs nodrošina testu rezultātus, kas apliecina atbilstību prasībām.
15.6. Izpildītājs apliecina atkārtoti izmantotu materiālu vai viegli pārstrādājami materiālu vai komponentu izmantošanu (iesniedz produkta vides deklarāciju saskaņā ar piemērojamiem standartiem). 
15.7. Visiem kokmateriāliem vai koka izstrādājumiem, kas paredzēti iebūvei ēkā vai labiekārtojumos, jābūt likumīgi iegūtiem atbilstīgi Eiropas Parlamenta un Padomes 2010. gada 20. oktobra Regulai (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (Regula (ES) Nr. 995/2010). Izpildītājs uzrāda FSC vai PFSC sertifikātu, vai ekvivalentu notificētas iestādes apliecinājumu par atbilstību.
15.8. Atkritumi, kas rodas pārbūves darbos, izņemot nojaukšanas atkritumus, nepārsniedz 11 t uz 100 m2 no iekštelpu bruto platības.
15.9. Izpildītājs nodrošina, lai renovētā apgaismojuma sistēma darbojas pareizi un neizmanto vairāk enerģijas, nekā tas ir nepieciešams, tai skaitā, attiecībā uz vadības iekārtām (ja tādas paredzētas) un nepieciešamības gadījumā veic regulēšanu. Izpildītājs nodrošina, lai apgaismojuma aprīkojums tiktu uzstādīts tieši tā, kā norādīts projektā. Izpildītājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā.
15.10. Nodrošināt, ka elektrisko un elektronisko iekārtu atkritumi, azbesta u.c. atkritumi tiks atbilstoši apsaimniekoti.

16. KONFIDENCIALIĀTE
16.1. Puses apņemas ievērot konfidencialitāti, tajā skaitā:
nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā.
16.2. Konfidencialitātes ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
16.3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
16.4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
16.5. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 

17. LĪGUMA GROZĪŠANA, PAPILDINĀŠANA UN IZBEIGŠANA
17.1. Līgums stājas spēkā tā abpusējas parakstīšanas dienā un ir noslēgts uz laiku līdz Pušu saistību pilnīgai izpildei.
17.2. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
17.3. Pasūtītājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Izpildītāja e-pasta adresi 10 (desmit) darba dienas iepriekš, ja iestājies vismaz viens no šādiem gadījumiem:
Ja Izpildītājs kavē Darbu termiņu ilgāk kā 2 (divas) nedēļas saskaņā ar kalendāra grafikā noteikto termiņu vai jebkuru no darbu izpildes grafikā norādītajiem starptermiņiem. Ja Darbu izpildes termiņš tiek kavēts no Izpildītāja neatkarīgu apstākļu dēļ, Izpildītājs iesniedz Pasūtītājam motivētu lūgumu par kalendārā grafika izmaiņām un termiņa pagarinājumu. Pasūtītājs izskata Izpildītāja iesniegto informāciju un, ja lūgums ir pamatots, Puses veic attiecīgas izmaiņas Līgumā un kalendārajā grafikā;
Projektēšanas darbi, Autoruzraudzība un/ vai Būvdarbi tiek veikti neatbilstoši spēkā esošo normatīvo aktu prasībām vai Līguma prasībām, vai kvalitātes prasībām vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc Pasūtītāja pretenzijas saņemšanas 5 (piecu) darba dienu laikā Izpildītājs nenovērš pārkāpumu;
Izpildītājs Līgumā noteiktajā kārtībā un termiņā nav iesniedzis Pasūtītājam  14.1. un 14.2. punktā minētos dokumentus. Par šādu termiņa kavējumu tiek uzskatīts Izpildītāja kavējums vairāk par 5 (piecām) darba dienām;
Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
Pasūtītājam zūd nepieciešamība saņemt Projektēšanas darbus, atsakoties no Būvniecības ieceres Objektā realizācijas;
ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
normatīvajos aktos paredzētajā kārtībā pieņemts lēmums par Pasūtītāja likvidāciju;
Pasūtītājam zūd tiesības īstenot Projektu;
ja tiek konstatēts, ka, veicot saimniecisko darbību pēc 2022.gada 24 februāra pretendents izmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); veic darbības, kas tieši vai netieši atbalsta minēto valstu industriju; saistību izpildē iesaista personas, kuras pēc minētā datuma turpina apmeklēt minētās valstis.
17.4. Izpildītājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Pasūtītāja e-pasta adresi 10 (desmit) darba dienas iepriekš, ja ir iestājies vismaz viens no šādiem gadījumiem:
Pasūtītājs vismaz 30 (trīsdesmit) dienas nepamatoti kavē kādu no Līgumā noteiktajiem maksājumu veikšanas termiņiem un pārkāpumu nenovērš 30 (trīsdesmit) dienu laikā no Izpildītāja pretenzijas nosūtīšanas dienas uz Pasūtītāja e-pasta adresi;
Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.
17.5. Puses, savstarpēji rakstiski vienojoties, ir tiesīgas izdarīt Līguma grozījumus, ja tie nemaina Līguma vispārējo raksturu (Līguma veidu un mērķi). Pasūtītājs uzņemas risku par Līgumā sākotnēji neparedzētiem darbiem, par kuriem risks nav jāuzņemas Izpildītājam, un vajadzības gadījumā groza Līgumu, ja to pieļauj Publisko iepirkumu likums un Līguma noteikumi. Pasūtītājs uzņemas risku šādos gadījumos:
Darbi ir neparedzami, jo to nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot līgumu, nevarēja paredzēt;
neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;
Līgums objektīvu un neatkarīgu iemeslu dēļ nav izpildāms, ja netiek veikti neparedzētie darbi.
17.6. Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61. panta attiecīgo daļu un Līguma punktu. Pasūtītājs Līguma grozījumu preambulā norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
17.7. Iepirkuma dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums. 
17.8. Pamatojot ar Publisko iepirkumu likumu un Līgumu, Līguma priekšmets var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
ikvienā gadījumā, kad grozījumi nav būtiski, atbilstoši Publisko iepirkumu likuma 61. panta pirmās daļas 1. punktam;
Piemērojot Publisko iepirkumu likuma 61. panta pirmās daļas 3. punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā grozījumu vērtībai nesasniedzot 15 % (piecpadsmit procentus) no sākotnējās līgumcenas, bet neieskaitot grozījumus, kuri veikti atbilstoši Līguma 17.8.3. punktam un tā apakšpunktiem, 17.8.6., 17.8.7. punktam;
[bookmark: _Ref207287511]Piemērojot Publisko iepirkumu likuma 61. panta trešās daļas 1. punktu, Pasūtītājs paredz šādu gadījumu iespēju, nosacījumus, grozījumu apjomu un būtību:
Ja pēc Līguma noslēgšanas normatīvajos aktos tiek izdarīti grozījumi nodokļos un/ vai nodevās, kas Izpildītājam pazemina vai paaugstina Līguma Darbu izmaksas un kuru ietekme uz izmaksām ir precīzi nosakāma (piemēram, PVN) vai pārbaudāma, tad pēc abu Pušu savstarpējas vienošanās līgumcena tiek grozīta attiecīgo grozījumu apmērā;
Pasūtītājs pieļauj iespēju nomainīt Iepirkuma piedāvājumā vai Būvniecības dokumentācijā paredzētus būvizstrādājumus, iekārtas, tehnoloģijas vai tml., ņemot vērā iespējamo tehnoloģiju attīstību vai citus objektīvi pamatotus apstākļus. Šāda grozījuma nepieciešamību ir attiecīgi jāpamato – jāsniedz pilna informācija par nomaināmo būvizstrādājumu, iekārtu, tehnoloģiju vai tml. risinājumu būtiskajām funkcionālajām prasībām vai tehniskajiem parametriem un piedāvāto risinājumu ekvivalenci pierādoši dokumenti, ietekme uz izmaksām un to pamatojums, kā arī skaidrojums par apstākļiem, kādēļ piedāvātais risinājums ir uzskatāms par ekvivalentu vai labāku, nekā sākotnēji paredzētais. Ekvivalences pieļaujamību un atbilstību nosaka attiecīgā jautājumā kompetenta persona, ko norīkojis Būvniecības dokumentācijas autors vai Pasūtītāja attiecīgā jomā kompetenta persona, ievērojot Pasūtītājam nepieciešamo sasniedzamo rezultātu.
[bookmark: _Ref207287520]Piemērojot Publisko iepirkumu likuma 61. panta trešās daļas 2. punktu, - ietverot darbus, kas sākotnēji nav paredzēti Līgumā, kā arī izslēdzot darbus, kas ir paredzēti Līgumā, ja šādu grozījumu dēļ līgumcenas pieaugums, ko noteic kā visu secīgi veikto grozījumu naudas vērtību summu, nepārsniedz 50 % (piecdesmit procentus) no sākotnējās līgumcenas, piemēram, Būvniecības dokumentācijā konstatēto kļūdu novēršanai.
[bookmark: _Ref207287528]Piemērojot Publisko iepirkumu likuma 61. panta trešās daļas 3. punktu, - ietverot darbus, kas sākotnēji nav paredzēti Līgumā, kā arī izslēdzot darbus, kas ir paredzēti Līgumā, ja šādu grozījumu dēļ līgumcenas pieaugums, ko noteic kā visu secīgi veikto grozījumu naudas vērtību summu, nepārsniedz 50 % (piecdesmit procentus) no sākotnējās līgumcenas, piemēram, tādu situāciju risināšanai, kuras atklājās tikai Būvdarbu laikā un kuras sākotnēji nebija iespējams paredzēt.
Piemērojot Publisko iepirkumu likuma 61. panta trešās daļas 4. punktu, - ja Izpildītājs tiek aizstāts ar citu piegādātāju.
17.9. Līgums netiek grozīts, ja tas atbilstoši Publisko iepirkumu likuma regulējumam konkrētajā gadījumā nav pieļaujams vai ja plānotie grozījumi pēc būtības maina Līguma veidu vai mērķi.
17.10. Grozot Līguma priekšmetu atbilstoši katram konkrētajam gadījumam, var tikt grozīta arī līgumcena, darbu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
17.11. Līgumu groza tikai ar abpusēju rakstisku vienošanos, kas noformēta kā Līguma grozījumi. Visas izmaiņas, papildinājumi, vienošanās pie Līguma ir uzskatāmi par Līguma grozījumiem. Līguma grozījumi tiek secīgi numurēti.
17.12. Labojumi, precizējumi, papildinājumi vai grozījumi būvniecības dokumentācijā tiek dokumentēti ar izmaiņu aktu, ja vien normatīvie akti to pieļauj. Pasūtītāja apstiprināts izmaiņu akts ir Līguma sastāvdaļa un Izpildītājam jāpilda bezierunu kārtībā. Pasūtītājs pirms izmaiņu akta apstiprināšanas izvērtē aktā iekļauto izmaiņu pamatojumu, finansiālo ietekmi un pieļaujamību atbilstoši Līgumam un Publisko iepirkumu likumam.
17.13. Līgumu var grozīt, ja Izpildītājs vēršas pie Pasūtītāja ar iesniegumu par Darba samaksas izmaksu indeksāciju (turpmāk – Indeksācija):
 Līgumcenas indeksācija var tikt veikta Līguma Finanšu piedāvājumā noteiktajām vienības cenām otrajā gadā pēc Iepirkuma piedāvājuma iesniegšanas dienas. Līgumcenas indeksācija var tik veikta ne biežāk kā vienu reizi gadā.
 Puses vienojas, ka Līguma ietvaros veicamo Būvdarbu piedāvājuma iesniegšanas brīža cenas tiek uzskatītas par bāzes cenām, kurām piemērots tiek bāzes cenu indekss 100. 
 Puses vienojas piemērot bāzes cenu indeksāciju saskaņā ar Centrālās statistikas pārvaldes (turpmāk - CSP) attiecīgā perioda rēķinātajiem būvniecības izmaksu indeksiem pa objektu grupām un resursu veidiem (turpmāk – BII).
 Līgumcenas indeksācija var tikt veikta atbilstoši objekta grupai (dzīvojamā ēka) darba algai, būvizstrādājumiem un mehānismiem, izmantojot CSP aprēķinātajiem BII, kas publicēti CSP datu vietnē.
 Līgumcenas indeksācija otrajā gadā tiek veikta, ja CSP attiecīgais aprēķinātais BII pārsniedz 3 % par viena gada periodu, kas skaitāms no Iepirkuma piedāvājuma iesniegšanas dienas, savukārt trešajā gadā – no Līgumcenas indeksācija tiek veikta, ja CSP attiecīgais aprēķinātais BII pārsniedz 3 % par iepriekšējā gada periodu.
 Līgumcenas indeksācijai izmantojams šāds aprēķins:
, kur:
K - būvdarbu izmaksu korekcijas summa
KL – darbaspēka izmaksu korekcijas summa
KM - materiālu izmaksu korekcijas summa
KE - mašīnu un mehānismu uzturēšanas un ekspluatācijas izmaksas
q - virsizdevumu koeficients (atbilstoši Finanšu piedāvājumam)
, kur:
Ln- Finanšu piedāvājumā noteiktā darbaspēka vienības izmaksas
ILn- Darba samaksas izmaksu indekss korekcijas periodā
IL0- Darba samaksas izmaksu indekss bāzes periodā
Analogi tiek veikts aprēķins KM un KE

 Līgumcenas indeksācija netiek veikta, ja Būvdarbu veicēja vainas dēļ ir tikuši kavēti kalendārajā grafikā norādītie Būvdarbu izpildes termiņi. Līgumcenas indeksācija tiek veikta, ja tās rezultātā Līgumcena ir samazināma. 
 Indeksācijas rezultātā radušās Līgumcenas izmaiņas precīzi apzīmē par indeksācijas izraisītām Līgumcenas izmaiņām.
Līgumcenas indeksācija neietekmē līgumsaistību izpildes nodrošinājuma apmēru.
Ja kāda no Pusēm izmanto tiesības izbeigt Līgumu, Puses uz līguma laušanas brīdi sagatavo faktiski izpildīto Darbu nodošanas – pieņemšanas aktu, saņem samaksu par faktiski līdz Līguma izbeigšanas brīdim kvalitatīvi paveikto Darbu, par kuru Puses savstarpēji bez ierunām vienojušās. Izpildītājam ir pienākums samaksāt piemērotos līgumsodus.

18. NOBEIGUMA NOTEIKUMI
18.1. Līgums stājas spēkā ar tā abpusējas parakstīšanas brīdi un ir spēkā līdz visu Līgumā noteikto saistību izpildei.
18.2. Puse nav tiesīga bez otras Puses rakstiskas piekrišanas nodot no Līguma izrietošās tiesības un/ vai saistības trešajām personām.
18.3. Pusēm jāpaziņo par savu rekvizītu izmaiņām 3 (trīs) darba dienu laikā. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi. 
18.4. Jautājumos, kas nav atrunāti Līgumā, Puses rīkojas saskaņā ar Latvijas Republikā spēkā esošajiem normatīvajiem tiesību aktiem.
18.5. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.
18.6. Visus strīdus un domstarpības, kas rodas sakarā ar Līguma izpildi, Puses risina sarunu ceļā. Ja sarunu ceļā strīds netiek atrisināts, Puses to skata tiesā atbilstoši Latvijas Republikas normatīvo tiesību aktu noteikumiem.
18.7. Puses vienojas, ka ar Līguma izpildi saistītos jautājumus risinās šādas Pušu kontaktpersonas:
18.8. Pasūtītāja kontaktpersona – ______________, tālrunis ___________________, e-pasts: _________________________
18.9. Izpildītāja kontaktpersona – ______________, tālrunis ___________________, e-pasts: ________________________
18.10. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu.
18.11. Līgumam tā parakstīšanas brīdī tiek pievienoti šādi pielikumi:

	PASŪTĪTĀJS:
Reģistrācijas Nr. 
Juridiskā adrese: 
Banka: 
Kods: 
Konts: 
Tālrunis: 
E-pasts: 

________________/__.______/
	
	IZPILDĪTĀJS:
Reģistrācijas Nr. 
Juridiskā adrese: 
Banka: 
Kods: 
Konts: 
Tālrunis: 
E-pasts: 

________________/__.______/



19. PUŠU REKVIZĪTI UN PARAKSTI

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Līguma 1. pielikums
AKTS Nr. 1
DOKUMENTĀCIJAS PIEŅEMŠANAS UN NODOŠANAS AKTS

pie 202__. gada. „___” ______________ Līguma Nr. ________
[bookmark: _Hlk24454466]par  Būvprojekta izstrādi, autoruzraudzību un būvdarbiem
ēkai ___________________, kadastra apzīmējums ____________________,
projekta Nr. ____________ ietvaros
____________________, (turpmāk – Pasūtītājs), no vienas puses, un _____________, (turpmāk –Izpildītājs), no otras puses, (Pasūtītājs un Izpildītājs kopā – saukti Puses, bet katrs atsevišķi Puse), saskaņā ar 20___.gada _______ ____________ Līgumu Nr.______________,(turpmāk – Līgums), parakstot šo aktu apliecina un konstatē sekojošo:
Izpildītājs, saskaņā ar Līgumu, Pasūtītāja interesēs ir izstrādājis un normatīvajos aktos un Līgumā noteiktajā kārtībā saskaņojis būvniecības ieceres dokumentāciju (turpmāk tekstā – Būvprojekts), kas tiek veikts Eiropas Savienības fonda projekta Nr. ______________________________________________  ietvaros.
Saskaņā ar Līguma ____.punktu, par Projektēšanas darbu izpildi Pasūtītājs apņēmies samaksāt Izpildītājam EUR ___ (___________), (bez PVN ). Papildus šajā punktā minētajai summai, Pasūtītājs maksā PVN atbilstoši spēkā esošajiem normatīvajiem aktiem.
Parakstot šo aktu Puses apliecina, ka Izpildītājs ir nodevis un Pasūtītājs ir saņēmis šādus dokumentus: ____________________________________________________________________
Saskaņā ar Līguma noteikumiem Pakalpojuma izpildes termiņš ir _____ (____ ) __
Faktiskais Pakalpojuma izpildes termiņš ir _____ (____ ) ______, kurā  netiek ieskaitīts Līguma 4.2. punktā noteiktais laiks. Līgumā noteiktā termiņa kavējums  nav/ ir _____ dienas, par kurām piemērojams līgumsods 0,2 % (nulle komats divu procentu) apmērā no Līgumcenas. 
No Izpildītājam izmaksājamās summas saskaņā ar Līguma ____. punktu, Pasūtītājs veic līgumsoda ieturējumu EUR _____ (______________).  
Akts sastādīts uz 1 (vienas) lapas elektroniska dokumenta veidā, latviešu valodā.
	PASŪTĪTĀJS:

________________/__.______/
	
	IZPILDĪTĀJS:

________________/__.______/



	


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 


Līguma 2. pielikums
AKTS Nr. 2
Objekta nodošanas un pieņemšanas akts

____________________________________ (turpmāk – Pasūtītājs), no vienas puses, un ________________________ (turpmāk – Izpildītājs), no otras puses (Pasūtītājs un Izpildītājs kopā turpmāk – Puses, bet katrs atsevišķi – Puse), saskaņā ar 20___. gada _______ ___________ līgumu Nr.____________ "Par__________________________" ēkai ________________, kadastra apzīmējums ____________, (turpmāk – Līgums), paraksta šo aktu, ņemot vērā šādus nosacījumus:
1. Puses apliecina, ka Izpildītājs saskaņā ar Līgumu un tā pielikumiem Pasūtītāja interesēs ir izpildījis Darbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Izpildītājs nepilda savas saistības atbilstoši noteiktajām prasībām, Pasūtītājam ir tiesības piesaistīt papildu darbaspēku atlikto darbu veikšanai, un Izpildītāja pienākums ir piecu darba dienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Puses konstatē, ka saskaņā ar Līguma ____. punktu par Darbu izpildi Pasūtītājs apņēmies samaksāt Izpildītājam ___ EUR (___________) bez PVN. Darbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Izpildītājs ir nodevis un Pasūtītājs ir pieņēmis Darbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Izpildītājs vienlaikus ar šo aktu iesniedz Pasūtītājam Darbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Darbu pabeigšanas datums ir 20__. gada _____. ________. 
6. Saskaņā ar Līguma ___. punktu Pasūtītājs no Izpildītājam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
7. Būves pieņemšanas ekspluatācijā datums ___________ un numurs ______________.
8. Eiropas Savienības fonda projekts Nr. ____________________.
9. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.
	PASŪTĪTĀJS:

________________/__.______/
	
	IZPILDĪTĀJS:

________________/__.______/



	


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 


Līguma 3. pielikums
Līguma saistību izpildes garantijas forma

Līguma „<Līguma nosaukums>” (Nr.<līguma numurs>) izpildes garantija
<Vietas nosaukums>, <gads>.gada <datums>.<mēnesis>
Mēs, <Bankas, apdrošināšanas sabiedrības nosaukums, reģistrācijas numurs un adrese>, neatsaucami apņemamies 10 dienu laikā no Pasūtītāja rakstiska pieprasījuma, kurā minēts, ka
<Izpildītāja nosaukums>
<reģistrācijas numurs>
<adrese>
(turpmāk – Izpildītājs) 
nav izpildījis no <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) izrietošās saistības, norādot ko Izpildītājs nav izpildījis,
saņemšanas dienas, neprasot Pasūtītājam pamatot savu pieprasījumu, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> euro), maksājumu veicot uz pieprasījumā norādīto norēķinu kontu.
Pasūtītāja pieprasījums jānosūta mums uz iepriekš norādīto adresi ne vēlāk kā Garantijas beigu datumā - <gads>.gada <datums>.<mēnesis>[footnoteRef:2]. [2:  Pakalpojuma sniegšanas termiņš.] 

Pieprasījumam jābūt parakstītam ar drošu elektronisko parakstu.
Šai garantijai ir piemērojami Latvijas Republikas normatīvie tiesību akti. Visi strīdi, kas radušies saistībā ar piedāvājuma nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	





Līguma 4. pielikums

Noteikumi pirmā pieprasījuma saistību izpildes nodrošinājumiem

1. Iepirkuma Līgumā ir jāiesniedz “Pirmā pieprasījuma Garantijas saistību Nodrošinājums”. Izpildītājs Nodrošinājumu iesniedz kā bankas garantiju vai apdrošināšanas polisi. Nodrošinājumam ir jāatbilst Publisko iepirkumu likuma 50. pantam attiecībā uz saistību izpildes Nodrošinājumu un turpmāk noteiktajām prasībām, un Nodrošinājuma dokumentā ir jābūt iekļautai atsaucei uz šo Līgumu un pielikumu.
2. Uz Nodrošinājumu attiecas Starptautiskās tirdzniecības palātas [International Chamber of Commerce (ICC)] izdotie Vienotie noteikumi par Pirmā pieprasījuma garantijām („Uniform Rules for Demand Guaranties”, ICC Publication No.758). Nodrošinājumā ir jāiekļauj atsauce uz minētajiem noteikumiem.
3. Attiecībā uz jautājumiem, kurus neregulē minētie Starptautiskās tirdzniecības palātas noteikumi, Nodrošinājums pakļaujas Latvijas Republikas normatīvajiem aktiem.
4. Nodrošinājums no Izpildītāja puses nav atsaucams.
5. Nodrošinājuma devēja papildus noteikumi nevar apgrūtināt vai jebkādā veidā grozīt šos Nodrošinājuma noteikumus.
6. Nodrošinājuma devējs ar šo Nodrošinājumu apņemas kā pats parādnieks, nevis tikai kā galvotājs, pēc Pasūtītāja pirmā pieprasījuma saņemšanas bez nosacījumiem samaksāt Pasūtītājam Nodrošinājuma summu Izpildītāja neizpildīto Līguma saistību apjomā.
7. Pasūtītājam nav jāpieprasa Nodrošinājuma summa no Izpildītāja pirms prasības iesniegšanas Nodrošinājuma devējam un nav jāprasa Izpildītāja atļauja prasības iesniegšanai vai Nodrošinājuma saņemšanai.
8. Pasūtītājam Nodrošinājuma izsniedzējam ir jāiesniedz tikai pieprasījums, papildus tam nav jāiesniedz citi dokumenti vai informācija, kas pierāda Izpildītāja saistību neizpildi vai nepienācīgu izpildi. Pasūtītājam Nodrošinājuma saņemšanai nav jāvēršas citās institūcijās vai jāveic jebkādas citas darbības.
9. Nodrošinājuma izmaksas termiņš ir ne vēlāk kā 1 (viena) mēneša laikā no pieprasījuma saņemšanas dienas.
10. Nodrošinājuma summas daļēja izmaksa neatbrīvo no turpmākas Nodrošinājuma saistību izpildes. 
11. Prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. 
12. Pasūtītājs ir tiesīgs Garantijas saistību Nodrošinājumu izmantot gadījumos, kad Izpildītājs nenovērš garantijas perioda laikā radušos Būvdarbu Defektus, lai segtu Defektu novēršanas būvdarbu izmaksas un citas ar to tieši saistītas izmaksas.
13. Nodrošinājuma summa ir 5 % (piecu procentu) apmērā no faktiskās Būvdarbu summas (bez PVN) pirmajos divos gados un 2 % (divu procentu) apmērā no faktiskās Būvdarbu summas (bez PVN) pārējos garantijas termiņa gados atbilstoši Līguma 12.6. punktam.
14. Nodrošinājums ir spēkā __ (_________) mēneši pēc Būves pieņemšanas ekspluatācijā. Ja Būve tiek pieņemta ekspluatācijā ar atliktajiem Būvdarbiem, tad Nodrošinājuma termiņš ir __ (__________) mēneši pēc attiecīgo atlikto Būvdarbu pieņemšanas ekspluatācijā.

